Benarkah Turki Uthmaniyah Pernah Tiba Di Benua Amerika?

Bagi raja-raja Eropah pada zaman penjelajahan, kuasa-kuasa Barat ditonjolkan melalui penerokaan dan penjajahan tanah di luar Eropah. Maka, tidak hairan jika benua Amerika yang dahulunya dipanggil sebagai Dunia Baru menjadi rebutan para penjelajah sehingga British, Sepanyol, dan Portugal menjadikan tanah ini sebagai sebahagian empayar mereka.

Informasi tentang Dunia Baru telah tamadun Barat temui dari catatan-catatan kaum muslim di Afrika dan Andalusia yang pernah melakukan pelayaran ke sana. Ekspedisi yang popular ketika fasa sebelum penemuan Columbus adalah ekspedisi Abubakari II, abang Mansa Musa yang menjadi raja kerajaan Mali paling kaya di dunia.

Namun, mengikut buku karya Jerald F Dirks berjudul Muslims in American History: A Forgotten History, Turki Uthmaniyah dikatakan pernah pergi ke Dunia Baru sezaman dengan fasa kerancakan muslim Andalusia dan Afrika meneroka ke sana. Benarkah dakwaan beliau mengenai penglibatan Uthmaniyah? Jika benar, apakah Uthmaniyah pernah membina koloni di sana?

Jerald F Dirks adalah sarjana AS yang memperoleh sarjana kedoktoran dalam bidang psikologi dari University of Denver. Beliau memeluk agama Islam pada 1993 dan bergraduasi dari program pendidikan Islam di Imam Muhammad ibnu Saud Islamic University pada 1998. Kini beliau menjadi pensyarah dan pendakwah yang mengajar para pelajar di universiti dan kolej AS.

Berbalik kepada buku beliau, Dirks menyenaraikan 3 bukti yang mampu menjelaskan akan keterlibatan Turki Uthmaniyah dalam penjelajahan ke Dunia Baru, iaitu:

1.Kekuatan armada laut
2.Peta Piri Re’is
3.Pengunaan bahasa Turki dalam kalangan orang asal AS

KEKUATAN ARMADA LAUT

Armada laut Uthmaniyah didirikan pada awal abad ke-14 Masihi selepas meluaskan jajahan ke laut pada tahun 1323 dengan menakluk Karamürsel, kemudian menjadi perlabuhan pertama Uthmaniyah. Pada abad ke-15 dan ke-16 Masihi, pada zaman pemerintahan Sultan Mehmed II atau Al-Fateh (1451-1481) dan Sultan Beyazid II (1481-1512), armada laut Uthmaniyah menjadi armada paling berkuasa berbanding armada-armada kerajaan dan empayar lain.

Kerana kekuatan armada ini, Uthmaniyah menguasai bahagian timur Laut Mediterranean dan berjaya berlayar keluar ke Lautan Atlantik. Dari sinilah Uthmaniyah berlayar menyeberangi Lautan Hindi dan mendarat di Aceh, Asia Tenggara kemudian mengukuhkan hubungan diplomatik bersama.

Dirks percaya bahawa Uthmaniyah berkemungkinan besar pernah berlayar menyeberangi Lautan Atlantik, menemui benua Amerika walaupun secara arkeologi tidak ada lagi catatan-catatan yang merekodkan ekspedisi Uthmaniyah ini.

PETA PIRI RE’IS

Pada bulan Oktober 1929, perpustakaan Serallo Library yang terletak di Istanbul, Turki menyimpan sebuah khazanah yang bernilai. Dalam perpustakaan tersebut terdapat sebuah peta bertarikh bulan Mac 1513 dilukis oleh seorang ahli navigasi Turki bernama Piri Muhyi’ Al-Din Re’is.

Peta itu terdiri dari Afrika Barat, Lautan Atlantik, dan benua Amerika. Yang uniknya peta Re’is adalah kehadiran geografi dalam benua Amerika. Kawasan geografi yang dilukis Re’is seperti Pergunungan Andes dilukis dengan koordinasi yang tepat. Pada waktu ini orang Eropah Kristian tidak tahu lagi akan kewujudan pergunungan itu sehinggalah ekspedisi Pizzaro pada 1527.

Selain Pergunungan Andes, kawasan geografi lain yang tidak pernah Eropah Kristian temui seperti Pulau Marajo di delta Sungai Amazon dan Sungai Atrato di Columbia juga dilukis pada koordinasi yang tepat. Pokoknya ukuran peta Re’is bertepatan dengan peta kini, sekolah-olah Re’is meneropong dari langit kemudian melukisnya tepat seperti apa beliau nampak.

Re’is memberitahu bahawa beliau merujuk sumber-sumber terdahulu termasuklah maklumat dari Columbus, tetapi Columbus menafikan kerana beliau tidak pernah memasuki hutan Amazon dan beberapa kawasan geografi lain yang begitu aneh baginya. Dari sini kita nampak bahawa sumber-sumber yang Re’is maksudkan adalah sumber dari muslim Afrika atau pelayar Uthmaniyah sendiri yang pernah menjelajah ke benua Amerika.

PENGGUNAAN BAHASA TURKI DALAM KALANGAN ORANG ASAL AMERIKA

Kajian linguistik terhadap bahasa orang asal Amerika adalah penting untuk membuktikan tentang kehadiran pelayar-pelayar muslim seperti Turki Uthmaniyah yang kemudian mengajarkan bahasa mereka kepada orang asal.

Terdapat banyak persamaan kata beberapa kaum orang asal dengan bahasa Turki Lama (sebelum menjadi bahasa Turki kini). Contoh kata bahasa orang Cherokee dari Amerika Utara, iaitu ‘toquo’. Maksud toquo bagi orang Cherokee ialah ayam belanda. Namun bunyinya sama dengan kata dari bahasa Turki Lama iaitu ‘tah-wook’ bermaksud ayam.

Kata orang Cherokee seterusnya ialah ‘yuni-winigiski’ yang bermaksud orang kanibal. Kata ini juga mempunyai persamaan dari segi bunyi dengan suku kata Turki Lama iaitu ‘yana-vaham-necis-ki’ yang bermaksud makanan menjijikan dimasak oleh orang kurang siuman.

Tidak cukup dengan bahasa Cherokee? Kita pergi ke bahasa orang Powhatan, orang asal Amerika yang menetap di timur Virginia, AS. Contoh suku kata Powhatan yang cukup kita kenal ialah ‘tomahawk’. Maksud tomahawk bagi orang Powhatan ialah sejenis kapak. Bunyi kata ini hampir sama dengan kata ‘tam-tomak’ dari Turki Lama. Tam-tomak bermaksud sejenis alatan kayu untuk tujuan memotong.

Satu lagi kata orang Powhatan ialah ‘suckahanna’ bermaksud air, juga bunyinya sama dengan kata ‘su-cag-ana’ yang bermaksud air yang mengalir.

Perbandingan kedua-dua bahasa orang asal Amerika ini saja cukup untuk kita ketahui bahawa Turki Uthmaniyah pernah tiba di benua Amerika, membina koloni dan berhubung dengan orang asal sana. Oleh sebab keakraban Uthmaniyah dengan kaum-kaum asal ini, banyak bahasa Turki Lama diserap masuk dalam bahasa mereka secara tidak sengaja.

Dakwaan-dakwaan Dirks dari buku beliau cukup membuka minda pembaca akan kebarangkalian muslim-muslim Afrika, Andalusia, dan terutamanya Turki Uthmaniyah berlayar ke benua Amerika dan berinteraksi dengan kaum-kaum asal di sana. Kita hanya menunggu kajian-kajian arkeologi yang mampu mengukuhkan dakwaan Dirks ini.

RUJUKAN:

Dirks, Jerald. Muslims in American History: A Forgotten History. Amana Publications.


Meriam Dardanelles – Meriam Agung Terakhir Uthmaniyah

Meriam Dardanelles adalah sebuah meriam besar yang direka sebagai senj4ta bedil untuk digunakan dalam per4ng pengepungan. Meriam ini seberat 16.8 tan dan panjang 17 kaki dengan diameter hanya di bawah 3.5 kaki dan mampu melepaskan temb4kan bebola meriam yang besar pada jarak satu setengah batu.

Meriam itu kini berada di Royal Armouries di Fort Nelson, Hampshire, ia dihadiahkan kepada Ratu Victoria pada tahun 1866 oleh Sultan Abdülâziz semasa kunjungan baginda selaku Sultan Uthmaniyah yang pertama menjejakkan kaki ke Eropah dalam urusan diplomatik.

Bahagian badan meriam yang disatukan dari dua komponen berasingan itu kini ditanggalkan dan diletakkan di bawah kanopi muzium untuk pameran awam.

Apabila penulis mengenangkan segala kemajuan senj4ta berteknologi canggih yang kini sedang kita nikmati hasil pembangunan pesat bermula sejak dari abad yang lalu sahaja, sukar untuk membayangkan bagaimana senj4ta yang besar ini pernah mengubah sejarah.

Tindakan Sultan Abdülaziz menghadiahkan meriam itu kepada Ratu Victoria juga sangat ironi, memandangkan ia pernah digunakan Uthmaniyah pada 59 tahun sebelumnya, iaitu pada tahun 1807, semasa pasukan tent3ra Uthmaniyah membedil dan meletvpkan kapal-kapal Inggeris yang berusaha menghalang Uthmaniyah dari berper4ng dengan Rusia.

Tindakan Inggeris itu adalah bagi memastikan kapal-kapal Inggeris terus bergerak bebas terutamanya di laluan yang digunakan pedagang. Operasi itu berlaku hanya dua tahun setelah Tent3ra Laut Diraja Britain berjaya memenangi Pertempvran Trafalgar.

Di bawah perintah Wakil Laksamana Cuthbert Collingwood, Armada Mediterranean melakukan persiapan untuk ser4ngan yang sepatutnya akan berakhir di Konstantinople jika perlu. Meskipun demikian, dia memilih untuk menggunakan sebahagian kecil armada di bawah perintah Sir John Thomas Duckworth untuk melakukan ser4ngan itu.

Armada Mediterranean Britain berlayar ke Dardanelles dan ke Laut Marmara. Perjalanan mereka pada awalnya dipenuhi dengan berbagai ‘bala’ seperti HMS Ajax yang terbakar, semasa krew kapal melarikan diri, dan akhirnya meletvp sama sekali.

Namun peristiwa ini seakan akan mula mendedahkan kehendaknya. Pasukan pertahanan Uthmaniyah hampir tiada dan memberikan penentangan yang menyedihkan ketika armada Inggeris tiba pada akhir bulan Ramadhan.

Meriam-meriam Uthmaniyah membedil secara berterusan.  Dan walaupun armada British meraih beberapa kejayaan pada awalnya, Uthmaniyah akhirnya telah menyebabkan kerosakan yang besar terhadap armada tersebut. 28 pelaut Inggeris terbvnuh akibat dibedil oleh meriam Dardanelles ini, lalu Duckworth kemudiannya terpaksa berundur.

Bagaimana tent3ra laut British yang moden dan yang paling kuat pada zamannya, hampir dimvsnahkam oleh meriam lapuk dari abad pertengahan yang ketinggalan zaman?

Pada asasnya, Uthmaniyah sentiasa tahu bahawa meriam itu tidak akan mengecewakan mereka kerana ia pernah membuktikan keupayaannya sebelum itu. Meriam gergasi itu yang kini berada di Royal Armouries dibina pada tahun 1464 oleh Munir Ali yang mengambil contoh dari rekaan meriam Basilica yang digunakan sebelas tahun sebelumnya semasa Pengepungan Konstantinopel.


Plan 75 Pantulan Masalah Populasi Warga Emas Jepun

Baru-baru ini, seorang pembikin filem Jepun mengejutkan penonton festival filem Cannes menerusi subjek filem terbarunya yang dianggap menakutkan. Filem Plan 75 arahan Chie Hayakawa mungkin bersifat fiksyen. Tetapi ia juga merupakan pantulan isu yang menghantui Jepun hari ini: isu populasi warga emasnya.

Jepun mungkin berstatus negara maju tetapi ia berdepan masalah memenuhi keperluan populasi warga emasnya yang semakin bertambah. 30% populasinya hari ini berusia melebihi 65 tahun dengan majoritinya terdiri daripada kaum Hawa. Dijangkakan kadar pertumbuhan segmen populasi ini akan bertambah untuk dekad-dekad seterusnya – berita buruk bagi negara yang berdepan kadar kelahiran bayi yang rendah.

Jadi, mengapa filem Plan 75 dianggap kontroversi? Ini kerana menerusi filem ini, versi alternatif kerajaan negara itu memberi pilihan kepada warganya yang berusia 75 tahun ke atas dan digalakkan menerima idea eutanasia secara percuma. Sebagai balasan, mereka akan diberi sejumlah wang yang banya dengan wang tersebut boleh dibelanjakan mengikut kemahuan mereka. Walaupun Plan 75 dianggap kontroversi, ia diterima penduduk dalam filem tersebut atas alasan ia berasaskan sejarah Jepun yang dibina atas dasar pengorbanan.

Tiga watak yang menjadi teras filem ini. Pertama, Michi (Chieko Baisho), seorang pekerja hotel berusia 78 tahun yang mendapat kegembiraan untuk semua benda kecil sebelum diberhentikan. Kedua, Hiromu (Hayato Isomura), seorang ejen Plan 75 yang tersedar selepas diminta menghubungi bapa saudaranya yang telah lanjut usia. Akhir sekali, Maria (Stefanie Arianna Akashi), seorang ejen Plan 75 yang menyertai organisasi itu atas sebab kesusahan hidup.

Dalam temubualnya bersama agensi berita AFP, kerajaan dalam filem tersebut menggambarkan Plan 75 sebagai pelan yang bersifat pragmatik dan menunjukkan sisi baik mereka. Tetapi Hayakawa menambah, realitinya ia satu pelan yang menakutkan. Apa yang lebih membimbangkan pengarah filem Ten Years Japan itu ialah ada warga emas Jepun bersedia melakukannya sekiranya Plan 75 wujud di dunia nyata.

Satu lagi sisi filem yang difahami Hayakawa ialah kebencian orang muda terhadap golongan warga emas. Ini kerana mereka (generasi muda) bekerja bersungguh-sungguh untuk menjaga dan memenuhi keperluan kelompok berkenaan. Tetapi apabila mereka berada pada tahap usia sedemikian, mereka bimbang tiada lagi orang yang dapat menjaga mereka.

Dan ini membuatkan Hayakawa bimbang sekiranya solusi lebih radikal dicadangkan bagi mengatasi permasalahan yang timbul ketika ini. Benar, Plan 75 atau persis dengannya seperti The Purge wujud di dunia fiksyen. Tetapi jika semua kaedah konvensional tidak berkesan, kaedah fiksyen mungkin menjadi pilihan.

Kemunculan filem Plan 75 tidak lama selepas ciapan jutawan terkenal Elon Musk berkenaan kejatuhan kadar kelahiran Jepun mengundang kontroversi. Ada yang menyifatkan CEO Tesla itu mempunyai terlalu banyak masa untuk membuat komen sedemikian. Tetapi ada juga yang melihat komen beliau sebagai relevan dengan kemerosotan populasi Jepun semakin menjadi-jadi.

Pada tahun lepas sahaja, Jepun merekodkan pengurangan populasi sebanyak 644,000 orang. Angka tersebut merupakan angka pengurangan populasi paling tinggi pernah direkodkan Negara Matahari Terbit itu dengan kemerosotan kini memasuki tahun ke-11.

Statistik ini turut menunjukkan inisiatif Jepun dalam mengatasi isu kemerosotan populasi mereka masih belum berhasil. Antara faktor yang menyumbang kepada kemerosotan kelahiran ialah kos membesarkan anak yang tinggi, waktu kerja yang panjang dan tiada sokongan penjagaan anak buat ibu bapa yang bekerja. Sekiranya kemerosotan ini berterusan, Plan 75 yang dianggap fiksyen ketika ini boleh saja menjadi realiti pahit yang perlu dihadapi Jepun pada masa hadapan.

RUJUKAN

AFP. (2022, 22 Mei). Kill Japan’s elderly? Cannes film probes chilling idea.

Samson, C. (2022, 24 Mei). Japanese film that imagines killing seniors as solution to aging population problem breaks Cannes. Yahoo News.

McCurry, J. (2022, 9 Mei). Elon Musk tweet sparks debate in Japan on falling birthrate. The Guardian.


Tamadun Purba Di Bumi USA

Kenyataan bahawa USA ialah sebuah negara yang dibina oleh para pendatang sememangnya benar. Kerana sebelum orang kulit putih sampai ke bumi USA, hamir membunuh seluruh populasi pribumi USA yang lain, sesungguhnya bumi USA pernah menyaksikan sebuah tamadun yang berdiri sama zaman dengan Empayar Melayu Srivijaya.

Perkenalkan kepada anda Kebudayaan Mississippi yang dapat dijejak sebanyak tiga zaman iaitu Zaman Awal Mississippi, Zaman Pertengahan Mississippi dan juga Zaman Lewat Mississippi. Untuk rekod, zaman awal Kebudayaan Mississippi boleh dijejak seawall sehingga 800 Masihi sehingga 1200 Masihi sebelum memasuki zaman pertengahan yang berusia dalam sekitar 1200-1400 Masihi sebelum zaman lewatnya pada 1400-1540 yang boleh dikatakan sezaman dengan Kesultanan Melayu Melaka.

Identiti yang melekat pada kebudayaan Mississippi ini ialah pada seni binanya yang berasaskan struktur binaan berbukit-struktur binaan berbukit selalunya dibentuk menjadi binaan berasaskan piramid, bangunan keagamaan, bangsal, makam penanaman, dan penempatan. Persis pada Gunung Padang yang menjadi identiti penempatan pra-sejarah di Indonesia.

Ciri-ciri utama yang boleh didapati pada kebudayaan purba ini ialah antaranya penamaman jagung yang merupakan sumber utama rezeki bagi penduduk pribumi Amerika sendiri. Nilai-nilai kesenian yang tinggi boleh didapati juga pada hasil-hasil tembikar yang diperbuat daripada tinggalan-tinggalan cengkerang lalu membentuk arca-arca dan tembikar yang sehingga hari ini, masih boleh dilihat pada muzium-muzium di Amerika terutama di wilayah Mississippi itu sendiri.

Selain itu, penempatan-penempatan yang wujud pada Kebudayaan Mississippi ini ialah berasaskan sistem ketua yang bertindak sebagai kepala suku bagi setiap puak yang mendiami Missossippi sendiri. Selain itu, perdagangan turut dijalankan dengan penempatan yang berbeza.

Seperti mana tamadun mesoamerika yang lain, Kebudayaan Mississippi tidak mengenali sebarang besi, dan kebanyakan alatan mereka masih menggunakan peralatan gangsa dan tidak mengenali ilmu metalurgi. Kebudayaan Mississippi juga tidak mengenali sebarang binaan berasaskan batu dan juga tidak mempunyai sistem tulisan mereka tersendiri.

Walaupun sedemikian, mereka tetap mampu membina sebuah kota yang boleh kita kagumi. Perkenalkan kepada anda, salah satu kota yang dibina oleh Kebudayaan Mississippi yang dikenali sebagai Cahokia yang terletak di Selatan Illnois di USA hari ini.

Keluasan penempatan Cahokia dikatakan mencecah 40, 000 nyawa pada abad ke-13, dengan keluasan dianggarkan seluas 22 ribu buah ekar. Binaan yang paling sinonim dengan Cahokia ialah sebuah struktur binaan berbukit yang dipanggil sebagai Monks Mound dan ia merupakan struktur binaan berbukit yang paling besar pernah dibina oleh manusia di wilayah USA dan Mexico hari ini yang setinggi 30 meter, 290 meter panjang dan 255 meter lebar. Hari ini, Chaokia adalah sebahagian daripada tapak warisan dunia oleh UNESCO.


Ignaz Goldziher: Orientalis Barat Dan Non Muslim Pertama Berpendidikan Al-Azhar

Ignaz Goldziher, dikenali sebagai Goldziher merupakan seorang orientalis dari Hungary, lahir di Szekesfehervar pada tahun 1850 Masihi. Beliau berketurunan Yahudi, nenek dan moyangnya adalah tukang emas di Hamburg pada abad ke-16, ayahnya tinggal di Kopeseny, kemudian berpindah ke Szekesfehervar. (Rohmansyah, 2015)

Pada usia mudanya, beliau bukan sahaja didedahkan dengan pembelajaran sekular di sekolah, beliau juga mempelajari bahasa Ibrani (Hebrew) dan dialektika (pendirian kebenaran dari pandangan yang berbeza) berkenaan agama Yahudi dari kitab Bible dan Talmud. Pada umur tujuh,tahun, setiap Ahad  Goldziher dan rakan-rakannya akan menganjurkan upacara agama di mana Goldziher sendiri yang menyampaikan ucapan keagamaan. (Gothhkil, 1922)

Pendidikan Awal

Ketika umurnya lima belas tahun, beliau mula menghadiri kelas bahasa-bahasa klasik, falsafah, sastera Jerman dan Turkologi di Universiti Budapest sebagi pelajar istimewa. Beliau juga amat meminati dan terinspirasi dengan Arminius Vambery, seorang Turkologi (mengkaji berkenaan Turki).

Vambery menjadikan Goldziher sebagai anak murid istimewanya, beliau mengadakan kelas persendirian dengan Goldziher hampir setiap hari dan memberikan anak muridnya itu kajian-kajian dalam Bahasa Turki dan Parsi untuk diterjemah kepada Bahasa Hungary.

Goldziher berkata: “Vambery memberikanku kasih sayang seorang bapa. Aku terhutang budi padanya dengan ilmu yang diberikan  dalam bidang Bahasa Turki dan Bahasa Parsi. Hari demi hari, dipenuhi dengan rasa cinta, kesyukuran, dan penghormatan padanya.

“Keinginan peribadinya untuk melihat kejayaanku membuatkannya membantu dalam usahaku dan membantu menyempurnakanku dalam pelajaran yang diajarkannya. Sangatlah biadap jika aku melupakan perkara ini,, bahawasanya kerana Vambery lah menimbulkan kecintaanku terhdap kajian oriental”

Pendedahan dalam bidang Orientalisme

Vambery kemudiannya memperkenalkan Goldziher kepada Baron Joseph Eotvos, menteri pendidikan liberal kerajaan Hungary. Vambery memuji-muji Goldziher kepada menteri itu hingga beliau menawarkan kepada Goldziher untuk menyambung pelajaran ke Jerman dan supaya Goldziher mempersiapkan dirinya untuk jawatan dalam kursus Sastera Semitik yang akan diasaskan oleh Eotvos sendiri.

Ketika mana beliau mempelajari bahasa Semitik beliau berpeluang untuk berdamping dengan pemimpin orientalis terkemuka dari Perancis dan Jerman ketika itu, De Sacy dan Fleischer.Beliau mendapat gelaran Doktor Falsafah (PhD) ketika berumur 19 tahun. Kemudian dia menyambung pelajaran di Leiden. Ketika umurnya 21, beliau dilantik menjadi pensyarah persendirian (jawatan dianugerahkan untuk ilmuwan muda sebagai pensyarah tanpa gaji) di Universiti Budapest.

Beliau juga dilantik menjadi setiausaha Komuniti Yahudi di Hungary dan pensyarah Falsafah Agama di Institusi Yahudi.Ketika itu, beliau telah pun menerbitkan beberapa artikel penting yang terkemuka di Hungary, Jerman dan tempat lain, dan dikenali sebagai orang yang menguasai bidang Bahasa Arab dan Pengajian Islam.

Perjalanan Pengajian Orientalisme Goldziher

Selain itu, beliau juga dihantar oleh Kementerian Kebudayaan Hungary untuk ke Timur Arab untuk mempelajari bahasa Arab pasar dan bahasa Arab formal hasil dari saranan Vambery kepada kerajaan. Ketika itu, dia merasakan bahawa tidak cukup hanya kajian melalui buku. Dia merasakan pentingnya dia mendalami ajaran agama yang dikaji secara langsung.

Ketika itu, beliau meletakkan sasaran: Untuk membiasakan dirinya dengan ilmu Islam dan cabang-cabangnya, untuk menjadi salah seorang yang setaraf dengan ilmuwan Islam, untuk melihat pengaruh sistem Islam terhadap masyarakat, dan sasaran ini tidak dapat dicapai melainkan dengan perhubungan secara langsung dengan ilmuwan dan masyarakat awam di masjid, bazar dan penempatan awam.

Beliau telah mengembara ke Istanbul, Beirut, Damsyik, Jerusalem dan Kaherah dengan dana kerajaan. (Conrad, 1990)Damsyik dianggap beliau ‘bandar yang terindah’, di situ beliau menjalinkan hubungan baik dengan alim ulamak di Madrasah Zahiriya, sebuah insitusi pendidikan Islam yang dibina sejak tahun 1277.

Perjalanan ke Kaherah

Keghairahannya terhadap Islam meningkat ketika dia meluangkan masa beberapa bulan di Kaherah, Mesir. Di situ, dia berkenalan dengan Dr. Stern, pengarah perpustakaan kolej di Kaherah. Stern memperkenalkan Goldziher kepada Dor Bey, seorang pegawai tertinggi berbangsa Sweden di bawah Menteri Pendidikan Kaherah, yang juga merupakan protege (orang kepercayaan) Riyad Pasha, Menteri Pendidikan Kaherah yang berpengaruh.

Dor Bey kemudiannya menerangkan tentang Goldziher kepada tuannya, Riyad.Riyad, mula bersembang dengan Goldziher dengan Bahasa Perancis tetapi sebaliknya Goldziher meminta izin Riyad untuk bercakap dalam bahasa ibundanya. Goldziher ketika itu telahpun menguasai budaya dan bahasa Arab, dan kefasihan serta kecantikan bahasa Goldziher menarik minat Riyad yang kemudiannya menjemput beliau datang ke rumahnya beberapa kali seminggu.

Perhubungan dengan Menteri Pendidikan

Goldziher ketika itu mengambil peluang memohon kepada Riyad sesuatu yang diidamkannya ketika menjejakkan kaki ke Kaherah, iaitu untuk belajar di al-Azhar. Riyad agak terkejut dengan permintaan yang aneh dari seorang berbangsa Eropah, dan menerangkan bahawa agak sukar untuk memenuhi permintaannya kerana tidak pernah orang bukan Islam belajar di al-Azhar.

Goldziher menunjukkan rasa hormatnya kepada Riyad setiap kali berjumpa dengannya. Riyad amat berminat dengan Goldziher hingga ingin melantiknya dalam jawatan penting di bawah Kementerian Pendidikan tetapi Goldziher menolaknya dan mengatakan bahawa ibu bapanya memerlukannya di rumah. Riyad kemudian bertanya jika dia inginkan sesuatu.

Namun, Goldziher dengan keberaniannya meminta dan menerangkan bahawa tiada lagi yang diinginkannya dari Riyad dan kecintaannya dalam Pengajian Islam begitu mendalam hingga boleh dikatakan beliau sebahagian dari mereka. ‘Namun’ Riyad berkata, “Aku tidak boleh mengarahkan mufti untuk menerima kamu”.

Goldziher kemudian meminta Riyad untuk sekurang-kurangnya memberikan rekomendasi kepada mufti dan Goldziher sendiri secara peribadi akan membuat permintaan itu. Riyad bersetuju dan menulis surat rekomendasi yang meminta mufti al-Azhar dengan segera berjumpa dengan pemuda Eropah itu dan memberitahu bahawa dia bernilai untuk belajar di situ.

Temuduga dengan Mufti Al-Azhar

Goldziher dengan menaiki keldai dan sekeping surat di tangannya, kemudia menuju ke rumah tempat mufti al-Azhar ketika itu, Sheikh Abbasi. Beliau terpaksa menunggu beberapa lama di ruang menunggu sebelum dia dibenarkan masuk ke ruang kuliah mufti. Mufti itu sedang duduk di kalangan belasan ulamak lain dan sedang membincangkan topik pewarisan harta.

Goldziher mendengar perbincangan itu beberapa lama sebelum mufti menegurnya dan bertanya: ‘Adakah kamu yang direkomendasikan oleh sahabatku, Riyad Pasha?” dan menambah: “Apakah agamamu?” Goldziher sudah menjangka soalan yang akan ditanyakan lalu menjawab: Riyad Pasha yang mulia telah membantu saya. Nama saya Ignaz al-Majari. Saya dilahirkan di kalangan Ahli Kitab, saya percaya pada Hari Kebangkitan dan pengakuan kepada  Yang Satu.”

Kepintaran jawapannya memuaskan hati mufti lalu bertanya Goldziher apa yang difahami mengenai perbincangan yang baru saja berlangsung. Goldziher kemudian menerangkan mengenai apa yang dibincangkan dan pencapaiannya mengejutkan ulamak-ulamak di situ. Beliau kemudian meyakinkan mufti tentang kepercayaannya kepada Tuhan Yang Satu, dan menyatakan sewaktu remajanya dia bermimpi menjadi salah seorang dari mashaikh.

Mufti kemudian memberikan kebenaran dan menyuruh pegawainya untuk menulis surat arahan kepada semua anggota Al-Azhar mengenai penerimaan kemasukannya dan menyatakan perlindungannya kepada Goldziher dan arahan untuk belajar di bawah kendalian Sheikh Ashmawi. Sheikh Ashmawi agak terkejut membaca surat arahan dari mufti dan memperakui bahawa Goldziher merupakan non-muslim yang pertama memasuki al-Azhar.

Beliau belajar dari Sheikh Ashmawi dan Sheikh Mahfuz al-Maghribi, seorang ulamak dari Afrika Utara. Beliau juga menuntut ilmu dari Sheikh Sakka, ilmuwan Mesir yang berumur 100 tahun. Beliau banyak mempelajari mazhab Hanafi dan Maliki dari ulamak-ulamak ini. Dia juga sekali sekala hadir ke majlis ulamak-ulamak lain.Dia mengakui bahawa dia antara pelajar yang disukai di kalangan guru dan pelajar-pelajar lain.

Beliau mengaku bahawa beliau mempunyai kekuatan tersendiri dengan bimbingan ilmuwan-ilmuwan itu malah mengatasi ilmu mereka dalam bidang pengetahuan dan pemahaman kajian-kajian agama Islam yang memberikan suatu kepuasan intelektual dalam dirinya.

Namun, kesan yang paling besar dalam dirinya pada emosinya ialah ketika dia merasai pengalaman Solat Jumaat di salah satu masjid di Kaherah. Beliau menyifatkan pembelajaran beliau di Kaherah sebagai titik permulaaan signifikan dalam perkembangan ilmunya. Kesibukan beliau dalam menghadiri kuliah-kuliah di Al-Azhar menyebabkan beliau tidak sempat untuk mengemas kini diari yang setiap hari ditulisnya.

Dia tinggal disana selama empat bulan sebelum kembali ke Budapest pada empat Mei, beberapa hari sebelum kematian bapanya.Lawatannya ke Kaherah itu lah yang membuatkannya ghairah terhadap Islam sepanjang hidupnya.Beliau kemudian meneruskan kehidupannya di Budapest.

Walaupun kecintaannya begitu mendalam terhadap Islam, Goldziher kekal beragama Yahudi sepanjang hidupnya.Di akhir hidupnya, dia masih menunjukkan minat untuk membaca, belajar dan menuntut ilmu. Beliau kemudian meninggal dunia kerana penyakit pada 13 November 1921. (Patai, 1987)

Karya-Karya Goldziher

Sepanjang hidupnya ia tidak pernah meninggalkan aktiviti menulis karya ilmiah yang membahas masalah-masalah Islam dan banyak dicetak dalam Bahasa Jerman, Inggeris dan Perancis. Bahkan sebahagiannya diterjemahkan dalam Bahasa Arab.

Sebahagian yang paling berpengaruh di antara karya-karyanya ialah buku “Muslim Studies Muhammadaniche Studien”  di mana ia menjadi sumber utama dalam penelitian hadith di Barat

Adapun karya-karya lain yang ditulis ialah Die Zahiritin Ihr Lhrsystem und Geschicte, yang membahas perkembangan sejarah aliran Zahiri, Muhammadenishe Studien tentang sejarah agama Islam khususnya tentang Hadith, Vorlesungen den Islam yang membahas tentang pengantar memahami teologi dan hukum Islam, dan karya lain yang merupakan penjelasan lanjut daripada karya di atas. (Rohmansyah, 2015)

RUJUKAN:

Conrad, L. I. (1990). The Near East Study Tour Diary of Ignaz Goldziher. Journal of The Royal Asiatic Society of Great Britain and Ireland, 105-127.

Gothhkil, R. (1922). Ignaz Goldziher. Journal of The American Oriental Society, 189-193.

Patai, R. (1987). Ignaz Goldziher and His Oriental Diary. Detroit, Michigan: Wayne State University Press .

Rohmansyah. (2015). Hadith dan Sunnah dalam Perspektig Ignaz Goldziher. Ulul Albab, 235-248.


Kenapa Israel Tidak Mahu Ambil Gaza Dan Tebing Barat?

Palestin sekarang ini ialah sebuah “negara dalam negara”. Ia tidak boleh keluar daripada Israel sewenang-wenangnya. Ada banyak benda perlu dirunding terlebih dahulu. Kalau semua bersetuju, barulah negara Palestin diisytihar merdeka.

Tetapi ada yang bertanya: kenapa perlu merdeka? Kenapa tidak masuk menjadi wilayah Israel saja? Kalau masuk dalam Israel, banyak isu secara automatik selesai.

Sebenarnya penggabungan Israel dan Palestin dipanggil “one-state solution”. Dua negara menjadi satu, tunggal daripada Sungai Jordan hingga Laut Mediterranean. Sekarang ini pun, Israel dan Palestin sudah bergabung sebenarnya.

Cuma rakyat Palestin tidak mendapat hak sama seperti warga Arab di Israel. Jadi persoalan masih belum terjawab: kenapa Palestin tidak menjadi wilayah Israel saja?

Ada satu jawapan mudah. Sebab Israel tidak mahu Tebing Barat dan Semenanjung Gaza. Tiada kerajaan berani mengambil kedua-dua wilayah ini, kerana mesti akan kalah dalam pilihan raya seterusnya.

Pertama sekali, Israel mempunyai populasi berhaluan kanan. Ramai dalam kalangan rakyat Israel akan mempertahankan status ketuanan Yahudi yang diasaskan sejak kemerdekaan lagi. Jadi sesiapa yang menjemput Palestin masuk dalam Israel akan ditolak majoriti Yahudi.

Kedua, status ketuanan Yahudi tentu sekali teran.cam jika Palestin masuk Israel. Populasi Arab di Palestin sekarang ini sudah mencecah 5.03 juta. Israel pula mempunyai 1.89 juta warga Arab.

Jadi jika Palestin masuk Israel, dua angka ini akan campurlah. Dominasi Arab menjadi kukuh dengan 6.92 juta, masih belum majoriti kerana Yahudi berada dalam lingkungan 7.3 juta orang. Namun dalam aspek politik, Yahudi akan menjadi minoriti.

Pilihan Raya Israel akan memilih 120 wakil Dewan Knesset. Seorang Perdana Menteri perlu mendapat sokongan 61 wakil Knesset. Dengan 1.89 juta orang, bangsa Arab sudah menguasai 8.3 peratus (sebelum ini 12.5 peratus).

Jika warga Arab Palestin diberi hak mengundi, kuasa Ayman Odeh dan Mansour Abbas takkan mungkin boleh ditandingi mana-mana parti Yahudi… tambah jika mereka bergabung menjadi satu parti Arab tunggal.

Inilah mimpi buruk untuk kaum Yahudi. Dari dulu lagi mereka menggigil, contohnya Yisrael Koenig yang menyiapkan sebuah memorandum untuk mengatur langkah pengurangan populasi warga Arab di kawasan Galilee (Sa’di, 2003).

Benjamin Netanyahu sendiri pernah berkata, yang Yahudi takkan kekal majoriti jika bangsa Arab dibiar meningkat (Sedan, 2003). Pengaruh Koenig dan Netanyahu menyelubungi Israel, yang mengisytihar amalan poligami sebagai masalah keselamatan negara.

Mengulangi Tawaran Donald Trump

Semua pemimpin Amerika Syarikat sejak tahun 1948 menjulang hak perlindungan Israel. Namun dalam kalangan mereka, Donald J. Trump layak digelar penyokong Israel paling setia. Pada 28 Januari 2020, beliau membentangkan rancangan keamanan yang sebenarnya dirangka menantunya Jared Kushner (Marcus, 2020).

Rancangan ini akan menubuhkan sebuah negara untuk Palestin, yang berpusat (ibu negara) di Jerusalem Timur seperti diminta (Holland, et al., 2020).

Mujur pentadbiran Palestin teliti betul-betul. Kerana “Jerusalem Timur” bagi Trump bermula di kampung Abu Deis, bermakna Masjid al-Aqsa dan Haram ash-Sharif (Dome of the Rock) akan diambil Israel.

Status kenegeraan Palestin akan bermula dalam bentuk percubaan dulu. Dan Palestin tiada kuasa dalam bab pengurusan dasar luar, keselamatan dan ruangan udara.

Kedaulatannya akan terhad, kerana tidak boleh menyertai apa-apa jua pertubuhan antarabangsa tanpa restu Israel. Banyak persoalan yang timbul, terutamanya bab pendudukan Israel di Tebing Barat yang seolah-olah menjadi sah di sisi undang-undang pula (Plett-Usher, 2019).

Kejatuhan Trump sememangnya satu kebaikan untuk Palestin yang tidak perlu menanggung ris.iko pelaksanaan tanpa rela. Rancangan ini akan mengesahkan pengilhakan (ann.exation) Israel di bumi Palestin.

Tetapi orang-orang Palestin tidak menjadi warganegara Israel, sekali gus menjaminkan status Israel sebagai negara Yahudi. Dengan kata lain, tanah ambil, rakyat halau.

Gaza pula tidak memberi sebarang kepentingan ekonomi untuk Israel. Semenanjung itu sudah terdedah dengan masalah ekonomi seperti gangguan bekalan elektrik dan air. Rakyatnya hidup dalam kesusahan tanpa pelaburan asing, melainkan derma dan dana daripada Dunia Islam.

RUJUKAN:

Holland, S., et al. (2020, Januari 28). Trump leaps into the Middle East fray with peace plan that Palestinians denounce. Reuters.

Marcus, J. (2020, Januari 28). Trump releases long-awaited Middle-East peace plan. BBC.

Plett-Usher, B. (2019, November 18). US says Israeli settlements are no longer illegal. BBC.

Sa’di, A.H. (2003, Julai 1). The Koenig Report and Israeli Policy Towards the Palestinian Minority, 1965-1975: Old Wine in New Bottles. Arab Studies Quarterly.

Sedan, G. (2003, Disember 18). Netanyahu: Israel’s Arabs are the real demographic (ditapiskan). Haaretz.


Falsafah Politik Sosialis

Selain konservatisme dan liberalisme, anda harus tahu juga mengenai sosialisme.
Apa itu sosialis? Orang yang kuat bersosial kah?

Sosialisme adalah istilah payung yang merangkumi ideologi seperti komunisme, Marxisme, sosialisme demokratik, demokrasi sosial dan anarkisme. Atau orang panggil ideologi Kiri (‘Left’) kerana semasa Revolusi Perancis (1789-1799) orang-orang yang mempunyai kecenderungan sosialisme duduk di sebelah kiri Dewan Perundangan.
Sosialisme lahir di Eropah pada awal abad ke-19 semasa ekonomi kapitalisme (sistem ekonomi di mana sumber pengeluaran seperti tanah, mesin, kilang dan sebagainya dimiliki oleh individu yang mempunyai modal kewangan, atau ‘kapitalis’) berkembang pesat dengan munculnya Revolusi Industri pada abad ke-18.

Sosialis-sosialis terawal seperti Henry Saint-Simon, Robert Owen dan Charles Fourier mengkritik kapitalisme sebagai penyebab masalah kemiskinan dan penindasan buruh. Mereka mencadangkan agar sumber pengeluaran (‘means of production’) ‘disosialkan’ (dimilik masyarakat) untuk memastikan kekayaan dapat diagihkan secara samarata. Idea sosialisme sebenarnya dah wujud dalam kebanyakan agama. Jadi, Saint-Simon, Owen dan Fourier yang masih berhujah berdasarkan moral dan etika susah nak melawan ideologi liberalisme dan kapitalisme baru yang semakin popular.

Pada pertengahan abad ke-19, sosialisme mendapat wajah baru dengan munculnya pemikir yang bernama Karl Marx (1818-1883). Marx membangunkan teori sosialisme yang lebih sistematik. Rakannya Friedrich Engels mengelar Marxisme (idea-idea Marx) sebagai ‘Scientific Socialism’ manakala sosialis yang terawal (Saint-Simon, Owen dan Fourier) digelar sebagai ‘Utopian Socialist’ (sosialis yang berangan).

Marx adalah seorang pemikir materialis. Dia tak nak bicara pasal benda-benda metafizikal seperti moral dan etika. Marx mahu berhujah berdasarkan keadaan material manusia. Marx berbuat demikian dengan membangunkan konsep ‘alienation’ (keterasingan).
Marx melihat kerja (‘work’ atau ‘labor’) sebagai sifat asas (‘spesies-essence’) manusia. Maksudnya, manusia dilahirkan untuk bekerja dan manusia mencari kepuasan dengan bekerja.

Apabila manusia lapar, dia boleh memetik buah atau memburu binatang, dan tindakan (kerja) tersebut akan memberi hasil kerja yang boleh dinikmatinya. Yang tak kerja, tak dapat makan. Common sense, kan?

Tapi kapitalisme seolah-olah melawan common sense ini.

Di bawah sistem kapitalisme, pekerja bekerja untuk majikannya (kapitalis) tetapi tidak menikmati hasil kerjanya. Hasil kerjanya dipasarkan sebagai komoditi (barangan) untuk dijual. Dan pekerja dibayar upah yang lebih rendah dari harga komoditi. Pekerja tak mampu membeli balik hasil kerjanya. Maka dengan itu, pekerja telah ‘diasingkan’ dari hasil kerjanya. Ini namanya keterasingan.

Pada masa yang sama, orang yang tak berkerja (kapitalis) mengaut untung melalui perbezaan harga jualan komoditi dan harga belian tenaga pekerja (upah yang dibayar). Perbezaan ini dinamakan sebagai ‘surplus value’. Kapitalis telah merampas hasil kerja pekerja.

Jadi, Marx melihat hubungan antara kapitalis (bourgeoisie, baca bur-jua-si) dan pekerja (proletariat) sebagai hubungan yang bersifat eksploitasi. Untuk mengekalkan hubungan eksploitasi ini, kapitalis besar (haute bourgeoisie) mengawal kerajaan, agar undang-undang memihak kepada kapitalis. Kapitalis juga mencipta ideologi untuk memperdayakan pekerja, misalnya kita harus bersyukur kerana masih ada kerja, kita harus bersabar dengan ujian kefakiran dan sebagainya.

Pada masa yang sama kapitalis juga mengawal pekerja melalui ‘petite bourgeoisie’. Mereka golongan pekerja ‘white collar’ atau ‘middle manager’ yang makan gaji. Mereka acah orang kaya, lepak Starbucks dan beli beg Gucci. Mereka mengalami ilusi (atau ‘false consciousness’) bahawa mereka boleh jadi se-kaya haute bourgeoisie. Maka mereka pun mati-mati pertahankan sistem kapitalisme. Namun hakikatnya mereka hanyalah balaci. Bagi Marx, sistem kapitalisme akan berakhir apabila pekerja proletariat telah mempunyai kesedaran kelas (‘class consciousness’) untuk membebaskan diri mereka. Marx menyeru para pekerja melakukan revolusi untuk menggulingkan kapitalis dalam Manifesto Komunis tahun 1848: ‘Workers of the world unite, you have nothing to lose but your chain!’

Marx memberitahu pekerja mereka berada di pihak yang benar dalam sejarah. Sejarah menurut Marx adalah hasil ‘class struggle’ antara penindas dan yang tertindas. Sejarah manusia telah melalui fasa perhambaan, feudalisme dan kapitalisme. Dan setiap peralihan fasa dibawa melalui revolusi.

Selepas revolusi menggulingkan kapitalisme, sejarah manusia akan memasuki fasa sosialisme di mana pekerja akan berkuasa mutlak (‘dictatorship of the proletariat’). Mereka akan mensosialkan ‘means of production’ demi mencipta masyarakat yang sama rata yakni peringkat terakhir dalam sejarah manusia iaitu ‘communism’. Itu sebabnya pendukung Marxisme juga dikenali sebagai ‘communist’.

Anda rasa bersemangat sekarang? Mahu tamatkan eksploitasi? Rasa nak gulingkan bos anda sekarang juga?

Rileks. Minum air dulu.

Falsafah sosialisme ala Marx ini ada dua kekurangan. Pertama, revolusi itu mudah, tapi mentadbir itu susah. ‘Dictatoship of the proletariat’ bunyinya cantik, tapi kalau kita meneliti sejarah 100 tahun yang lepas, kita akan lihat perjuangan sosialis selalunya menghasilkan kerajaan diktator yang cukup opresif: Rusia (Soviet Union) di bawah Stalin, China di bawah Mao Zedong, Korea Utara, Kemboja di bawah Khmer Rogue dan banyak lagi.

Harga kepada kesamarataan ekonomi ialah kehilangan kebebasan peribadi. Tapi sosialis akan kata di bawah kapitalisme pun tak ada kebebasan juga, kapitalis dan media pun mengawal hidup manusia. Yang itu kita cerita kemudian.

Semasa Marx masih hidup pun ramai yang tak bersetuju dengan idea dictatorship Marx, termasuk Michael Bakunin pengasas gerakan anarkisme. Marx respon dengan mengusir Bakunin daripada pertubuhan First International (pertubuhan sosialis sedunia). Diktator sungguh.

Kedua, sosialisme ala Marx tidak mengambil kira soal kehendak bebas (‘free will’) manusia.

Marx membuat kesimpulan kapitalisme pasti hancur kerana sejarah adalah proses yang tak dapat dihalang (‘inevitable’). Sejarah mengandungi hukum pergerakan seperti hukum fizik. Pemikir seperti Karl Popper dan Hannah Arendt mengkritik pemikiran Marx ini sebagai ‘historicism’.

Historicism menafikan keupayaan manusia untuk mengubah sejarah dan memaksa semua orang untuk berpatuh (‘conform’) kepada sejarah. Sesiapa yang menghalang kemaraan sosialisme adalah ‘reactionary’ yang melawan revolusi. Orang macam ini akan dihukum sebagai pengkhianat kelas di bawah pemerintahan sosialis. Huraian Marx mengenai pergerakan sejarah sebenarnya tidaklah saintifik pun, sekadar ‘inversion’ kepada dialektik Hegel. Saya tahu anda dah mula pening dengan istilah ‘dialektik’. Tak apa, itu kita cerita kemudian.

Yang penting, tak semua sosialis anggap revolusi itu cara terbaik. Mereka lebih cenderung kepada ‘reformasi’ secara perlahan, dan mereka ini telah mengasaskan ideologi demokrasi sosial, Fabianism, Welfarism (negara kebajikan) dan sebagainya. Mereka perjuangkan hak pekerja, hari pelepasan pekerja (Hari Pekerja) dan kebajikan pekerja melalui undang-undang, bukan melalui keganasan.

Apa-apa pun, kebanyakan sosialis ini baik hati. Mereka benci eksploitasi yang wujud dalam sistem ekonomi kapitalis dan berprihatin dengan nasib pekerja. Dan mereka berjasa kepada banyak kebajikan dan manfaat pekerjaan yang kita nikmati hari ini. Yang menjadi masalah ialah golongan ‘pseudo-socialist’ atau acah-acah sosialis. Sembang nak lawan kapitalis tapi jual buku jual t-shirt mengaut untung. Slogan sosialis dan Marx di-komoditi-kan bagi nampak ‘cool’. Atau sembang nak lawan kapitalis tapi suka lepak café hipster mahal-mahal nak bagi nampak intelektual. Mengeksploitasi pekerja café satu hal, menjadi konsumer kapitalisme pun satu hal. Hipokrit dan ironik.

Orang macam ini kalau di Perancis dipanggil ‘Gauche Caviar’. Di UK dipanggil ‘Champagne Socialist’. Mereka hanya membudayakan ‘radical chic’ (nak nampak radikal, nampak hebat, nampak keras), tapi hakikatnya tetap bermanfaat dari sistem kapitalisme.

Bacaan lanjut:
Joshua Muravchik, Heaven on Earth: The Rise and Fall of Socialism (2002).

Joseph Schumpeter, Capitalism, Socialism and Democracy (1942).

Friedrich Engels, Socialism: Utopian and Scientific (1880).

Karl Popper, The Open Society and Its Enemies, Vol. II: The High Tide of Prophecy:

Hegel, Marx and the Aftermath (1945).

#SiriFalsafahPolitik


Kerjaya Sebagai Jurugambar Pe-rang

Sebilangan besar maklumat yang kita ketahui mengenai pep3r4ngan terutamanya P3r4ng Dunia Pertama dan Kedua, berasal dari imej dan visual pada foto yang diambil oleh jurugambar atau jurnalis p3r4ng. Ada di antara jurugambar ini yang terbvnuh atau terc3dera ketika sedang membuat liputan di tengah-tengah medan pertempvran, supaya kita yang berada di rumah boleh mengetahui bagaimana rupa sebenar sebuah pep3r4ngan.

Untuk artikel ini penulis akan tumpukan kepada P3r4ng Dunia Kedua. Kebanyakan visual tentang P3r4ng Dunia Kedua adalah gambar visual yang pegun dan bergerak, dirakam oleh jurugambar p3r4ng untuk mendokumentasikan setiap fasa tr4gedi kemanusiaan yang bernilai ini.

Hingga ke hari ini, mungkin sudah ada berjuta-juta keping gambar dirakam oleh jurugambar profesional dan amatur. Seseorang yang pernah menjadi jurugambar profesional sebelum p3r4ng biasanya diminta oleh kerajaan mereka untuk mempraktikkan kepakaran namun dengan menyarung pakaian seragam t3ntera selaku jurugambar rasmi angkatan t3ntera. Yang lain kebiasaannya dihantar sebagai petugas media oleh majalah, surat khabar, dan agensi foto mereka untuk mendapatkan rakaman yang dramatik.

Bahkan sebelum penglibatan Amerika Syarikat, Jerman dari awal lagi telah melaksanakan tugas yang sangat baik dalam mendokumentasikan p3r4ng mereka dalam bentuk foto dan video.

Dengan penubuhan unit Propaganda Kompanies (PK), jurukamera gambar pegun dan bergerak akan turut serta ke mana-mana saja pasukan t3ntera akan pergi, dan gambar mereka sering muncul dalam berita dan majalah ket3nteraan seperti Signaland Der Adler, belum lagi akhbar-akhbar arus perdana yang popular.

British juga turut sama membuat rakaman fotografi p3r4ng, dengan menubuhkan Unit Filem dan Fotografi T3ntera Darat (AFPU) bagi memastikan detik-detik penting operasi ket3nteraan mereka sentiasa dirakam.

Seperti yang dapat dibayangkan, turun ke medan tempvr ‘bersenj4takan’ set kelengkapan kamera dengan menyarung vest kalis pelvru yang tertera tag perkataan ‘media’ bukanlah jaminan bagi seorang jurnalis dan jurugambar p3r4ng untuk pulang hidup-hidup. Sudah ramai jurugambar yang terbvnuh atau c3dera ketika berusaha merakamkan aksi tempvr, samada mereka memang sengaja dijadikan sasaran mahupun menjadi m4ngsa pelvru sesat.

Sebagai contoh, dari 1,400 orang jurugambar Kor Isyarat T3ntera Amerika Syarikat di teater Eropah Barat semasa P3r4ng Dunia Kedua, 32 orang terbvnuh semasa bertugas dan lebih dari 100 lagi c3dera. Jurugambar lain yang berkhidmat dengan Navy dan Kor Marin juga kehilangan nyawa mereka ketika berusaha mendapatkan “shot” terbaik. Bahkan, jurugambar awam juga tidak kebal dari sebarang bah4ya, daripada 21 orang jurugambar LIFE Magazine yang dihantar ke luar negara, lima c3dera dan 12 lagi dij4ngkiti malaria.

Dua bulan selepas peristiwa Pearl Harbor, ketika p3r4ng semakin memuncak dan keperluan fotografi t3ntera meningkat, Angkatan T3ntera AS mengambil alih bekas pejabat dan studio milik Paramount Studios di Long Island City, New York, dan mengubahnya menjadi Pusat Fotografi Kor Isyarat, kemudian ditukar kepada Army Pictorial Center yang menjadi rumah bagi pembikin filem dan jurugambar pegun yang membuat liputan p3r4ng dan yang menghasilkan ratusan video latihan secara profesional.

Setelah pusat ini ditubuhkan, Army Pictorial Service menjadi penerbit filem utama. Samada menjadi sukarelawan atau dikerah, beberapa pengarah, jurukamera, penulis, dan juruteknik terbaik Hollywood pernah ditugaskan untuk pusat ini, di mana mereka akan menerapkan bakat dan kepakaran mereka. Ramai lagi mereka yang memiliki latar belakang fotografi pegun, jurugambar akhbar, majalah, dan juruteknik bilik gelap juga berkhidmat disini.

Menjelang tahun 1943, foto dari seluruh dunia disalurkan ke pusat dalam jumlah puluhan ribu, maka fasiliti itu perlu memperbesarkan lagi kapasiti ruang penyimpanannya. Menjelang berakhirnya p3r4ng, simpanan di dalam arkib p3r4ng berjumlah lebih dari 500,000 keping gambar.

P3r4ng Dunia Kedua adalah peristiwa yang paling banyak didokumentasikan secara visual dalam sejarah. Terdapat berjuta-juta gambar yang diambil oleh ribuan jurugambar semasa k0nflik. Ada banyak gambar yang menjadi gambar yang popular dan ikonik.

Siapa yang tak kenal foto kibaran bendera di Iwo Jima milik Joe Rosenthal, foto pendaratan Sekutu semasa ser4ngan D-Day milik Robert Capa yang menunjukkan imej kabur seorang askar sedang mengharungi ombak di Normandy, atau foto Margaret Bourke-White yang menunjukkan m4ngsa p3r4ng yang kurus dengan wajah bingung sedang menatap t3ntera bersekutu ketika membebaskan mereka di Buchenwald?

Semua jurugambar ini, bekerja untuk majalah atau perkhidmatan talian, menerbitkan foto mereka di majalah seperti Life, Time, dan U.S. News And World Report. Mereka biasanya dikenali sebagai wartawan p3r4ng dan dianggap “pegawai awam di Jabatan P3r4ng A.S.”, jadi mereka memakai seragam pegawai dengan tanda khas (biasanya ditulis perkataan MEDIA) yang menunjukkan bahawa mereka adalah jurugambar rasmi bagi mengurangkan risiko mereka dijadikan sasaran yang salah oleh mana-mana pihak bertempvr.

Tetapi rakan-rakan t3ntera mereka yang turut bertugas di sebalik lensa, sebahagian besarnya, kekal tidak dikenali. Foto dari hasil kerja mereka hanya akan tertera tanda kredit (watermark) seperti “Official U.S. Army Photograph.” atau “Official U.S. Navy Photograph”

Sebilangan besar masalah mereka dalam Army Pictorial Services disebabkan oleh hakikat bahawa mereka tidak pernah diberi sebarang penghargaan setelah foto mereka diterbitkan. Berikut adalah dua kisah jurugambar p3r4ng yang sebelum ini “tidak dikenali” dan layak bagi nama dan karya mereka dikreditkan.

Bagi jurugambar t3ntera, kredit gambar untuk seorang jurugambar ibarat kredit untuk ribuan jurugambar t3ntera yang tidak dikenali. Pengalaman dua orang “askar kamera” ini memberi gambaran tentang apa yang diperlukan untuk mendapatkan foto yang terbaik semasa bertempvr tanpa merisikokan nyawa.

William T. Barr

William T. Barr adalah jurugambar kelas pertama yang berkhidmat dari tahun 1942 hingga 1945 di Bougainville di Kepulauan Solomon, Pulau Leyte dan Luzon di Filipina, serta di Formosa, China, Iwo Jima, Okinawa, Ulithi di Carolines, dan Jepun.

Antara tugasan beliau adalah mengendalikan kamera filem yang dipasang pada struktur atas mensasarkan ke arah hujung belakang kapal, semasa pesawat cuba mendarat, dia merakam banyak filem ketika pesawat sedang dibedil atau mengalami kesukaran untuk mendarat, atau rakam apa sahaja yang berlaku. Dia juga merakam beberapa kejadian kem4langan dan sesetengah daripadanya diabadikan sebagai beberapa babak dalam filem di Amerika Syarikat yang berjudul The Fighting Lady.

Tugasan lain yang dilakukan adalah ketika kapalnya diser4ng, William akan membawa kamera dan menuju ke dek pelepasan pesawat lalu merakam gambar ketika sedang diser4ng dengan pesawat pejuang Jepun sedang menuju ke arahnya, tetapi lazimnya dia akan merakam video pesawat musuh yang berjaya dibedil dan jatuh terhempas di sisi atau berhampiran kapal pengangkut dinaikinya atau mana-mana kapal berdekatan, beliau berjaya merakam banyak aksi yang mendebarkan sebegitu.

Pada suatu hari sebuah pesawat Jepun menjatuhkan bom ke dek penerbangan kapal USS Enterprise, tetapi ia gagal meletup. Sebelum itu dia sedang memerhatikan skuadron pesawat A.S. yang sedang pulang dari misi ser4ngan dan mereka kelihatan berada dalam keadaan baik, manakala William tidak ditugaskan untuk merakam kamera filem pada waktu itu. William bersiar-siar di atas dek dengan kamera di tangannya sambil melihat pesawat mendarat satu demi satu. Ketika giliran pesawat yang terakhir, semua orang terperanjat kerana mereka baru menyedari bahawa itu adalah pesawat Jepun.

Pesawat itu terbang dalam bentuk pola pendaratan, jadi tidak ada sesiapa yang menyedarinya. Pesawat itu kemudian tiba-tiba mengangkat muncungnya melintas tepat di atas USS Enterprise dan menjatuhkan sebutir bom, tetapi kerana ketinggiannya yang rendah, bom itu tidak sempat memusingkan hujung muncungnya ke arah bawah. Ini kerana apabila bom dijatuhkan ke atas kapal, ia biasanya akan jatuh secara menegak, dan letupan hanya akan diaktifkan oleh alat sensor di bahagian muncung hadapan bom.

Emil Edgren

Emil Edgren adalah Juruteknik Kelas 4 T3ntera A.S., bertugas di Iceland, England, Perancis, dan beberapa tempat lain di Teater Eropah semasa bertugas dalam Batalion Perkhidmatan Isyarat ke-3908 dari tahun 1941 hingga 1945.

Semasa bertugas di England, tugasnya adalah untuk membuat liputan dan rakaman foto pesawat pengebom yang sedang kembali dari ser4ngan di Jerman. Namun bagi Edgren, menyaksikan pesawat yang rosak teruk kembali mendarat dengan beberapa anggota kru dikeluarkan tidak bernyawa dari B-17 Flying Fortresses bukanlah satu pengalaman yang indah.

Pada suatu hari, seorang rakan jurugambar mendatangi Edgren dan mengatakan bahawa dia akan terbang dengan pesawat untuk menghantar bekalan kepada beberapa pasukan. “Ini pasti akan menyeronokkan,” katanya, “kerana mereka akan membuka pintu sisi agar kita dapat merakam foto ketika bekalan sedang dijatuhkan”.

Rakannya kemudian bertanya adakah Edgren mahu turut serta namun Edgren tidak mahu ikut kali ini, kerana dia sedang menguruskan kameranya. Edgren cuba menutup sebahagian krom yang menyilaukan pada kamera Speed Graphic 4 × 5 miliknya kerana bimbang ia akan menjadi sasaran temb4kan jika dia mendekati musuh.

Tidak lama kemudian, dia menerima berita bahawa pesawat yang dinaiki rakannya itu ditemb4k jatuh di sekitar Perancis. Edgren merasa terkejut kerana memikirkan betapa dekatnya ajal telah menghampirinya. Masih terngiang-ngiang suara rakannya itu memujuk untuk turut serta. Itulah harga sebuah pep3r4ngan dan peringatan bahawa pelvru musuh tidak pernah membeza-bezakan sasarannya.

Itu bukan satu-satunya saat di mana Edgren tertanya-tanya apakah ada malaikat yang menjaganya. Pada suatu hari dia terlewat untuk sarapan lalu keluar dari biliknya dan berjalan beberapa blok untuk sarapan. Apa yang menyambut Edgren adalah satu lubang yang terbuka dan membara di mana sepatutnya ruang makan dan dapur berada. Sebutir roket V1 telah menghentamnya bersama-sama dengan kakitangan dapur dan anggota yang berkumpul untuk sarapan.

Akhirnya, setelah Paris dibebaskan pada bulan Ogos 1944, Edgren dihantar ke Perancis. Dia tidak mengetahui apa tujuannya pada masa itu, tetapi itu merupakan kali terakhir dia mengembara ke Place de la Concorde di Paris. Takdir telah menentukan sejarah akan tercipta di hadapan lensanya.

Batalion fotografi ditempatkan di tengah kota Paris. Tempat tinggal mereka tidak sama seperti berek t3ntera biasa. Ia adalah pangsapuri yang mewah dengan perkhidmatan pembantu rumah untuk mengemas rumah. Banglo The Rothschild Mansion terletak hanya satu blok saja jaraknya namun sama seperti di England, kemewahan tidak terlepas dari luka pep3r4ngan atau hakikat bahawa p3r4ng masih panas di sekitar mereka.

Ketika mereka mendapat tugasan, setiausaha Mejar McAlister bernama Virginia menguruskan semua keperluan dan aturan, seperti pengangkutan dan jangka masa untuk menyiapkan tugas. Tugasan Edgren adalah untuk menyertai 82nd Airborne Division dalam operasi peluncuran ke Belanda.

Setelah diberi taklimat mengenai lokasi pendaratan, sebanyak tiga kali dia memasuki pesawat peluncur, tetapi setiap kali itu jugq penerbangan dibatalkan kerana cuaca burvk. Dia kemudian dipanggil oleh mejar untuk bertolak dengan sebuah jip, maka mungkin mereka akan tiba lebih lewat. Namun keesokan harinya dilaporkan berlaku pencer0bohan.

Kemudian, Edgren dihantar bersama seorang jurukamera filem bernama Herb Shannon untuk melapor diri kepada 82nd Airborne Division kerana Pertempvran Bulge telah bermula. Mereka bertolak dalam satu rejimen dari markas utama kemudian berhenti di sebuah desa kecil yang sepi di Belgium. Oleh kerana sudah tiada sesiapa yang tinggal di desa itu, maka mereka boleh memilih hendak bermalam di mana-mana rumah dikehendaki.

Ketika itu cuaca sangat sejuk. Musim sejuk di Belgium menduduki tempat kedua selepas Iceland.  Mereka memilih rumah dan tidur di tingkat atas untuk malam itu. Keesokan paginya, ketika mahu bersiap, dia bersama-sama rakan jurukameranya menuju ke dapur lapangan. Alangkah paniknya mereka apabila mendapati seluruh rejimen telah bergerak keluar pada waktu malam.

Akhirnya tinggallah mereka bersendirian, menanti t3ntera Jerman mendatangi mereka. Edgren merasakan dia mendengar bunyi perarakan satu rejimen Jerman. Edgren dan rakannya bergegas keluar dari sana, dia mendengar dengan teliti setiap suara, setiap saat akan terdengar suara jeritan perbarisan Jerman, dan sesekali terdengar teriakan “Halt!”. Mereka mengikut jejak tapak kasut melalui jalan berlumpur dan akhirnya berjaya ditemukan kembali dengan 82nd Airborne.

Semasa sedang merakam barisan hadapan tersebut, dia berjaya mendapatkan foto yang terbaik apabila salah seorang askar 82nd Airborne berlari untuk membantu rakannya ketika t3ntera Jerman menemb4k ke arah mereka. Semasa berbalas temb4kan, beberapa t3ntera musuh terbvnuh dan tidak ada k0rban di pihak mereka samada yang terbvnuh atau c3dera.

Lebih kurang satu minggu yang membeku, akhirnya, seorang leftenan baru dari ibu pejabat telah menemui mereka dengan membawa bersama pesanan iaitu mereka perlu melapor diri kepada Eagle. Mereka menyangkakan kod nama Eagle itu adalah Paris, maka mereka dengan gembiranya segera berangkat ke Paris.

Setibanya di Paris, mereka terus melapor diri kepada Mejar McAlister. Namun McAlister yang terkejut bertanya kembali “Apa yang kamu buat di sini?”

Edgren menjawab “Leftenan Sheldon menyuruh kami pulang.” Rupa-rupanya mereka tersalah sangka, kod Eagle bukanlah untuk Paris tetapi ianya adalah markas Army Corps.

Namun jika difikirkan kembali, Edgren sebenarnya berada di tempat dan waktu yang tepat, kerana pada 8 Mei 1945, dia berdiri di Place de la Concorde dan mengetik kameranya ke arah orang ramai yang berkumpul. Suara Jeneral Charles de Gaulle terdengar dari pembesar suara yang kuat dari rumah opera. “P3r4ng di Eropah telah berakhir.  Jerman telah menyerah kalah. Viva la France!”

Masih ada ramai lagi jurugambar p3r4ng jika hendak diceritakan satu demi satu, tetapi dua orang ini mungkin sudah cukup memadai. Mereka ini tidak pernah dilupakan. Kisah dua jurugambar t3ntera ini adalah sebagai penghormatan terhadap ratusan petugas fotografi yang lain atas jasa mereka merakamkan detik pep3r4ngan dan berusaha tanpa dikenali nama mereka demi kepentingan sejarah dan mendedahkan kebenaran di medan tempvr atas dasar kemanusiaan.

Antara yang layak namanya untuk disebut adalah jurugambar per4ng wanita yang pertama, Gerda Taro. Gerda Taro terk0rban ketika bertugas merakam foto di bandar Brunete di Sepanyol, ketika Per4ng Saudara Sepanyol sedang berlangsung. Beliau mavt apabila kenderaan tenter4 yang ditumpangnya terkena temb4kan dari kereta kebal mvsuh. Ketika itu beliau hanya berusia 26 tahun.

Seperti yang biasa disebut oleh seorang jurugambar p3r4ng, “Mereka pada hari ini, iaitu semasa saya masih ada, dan mereka pada hari esok, dan hari-hari berikutnya, akan melihat detik bersejarah yang saya lihat ini. Mereka akan melihatnya melalui mata saya.“

RUJUKAN:

Edgren, Emil. (2011). 3: 01 P.M. Pacific W4r Time. AuthorHouse; Illustrated edition.


Perαng Uthmaniyah-Venice: Merebut Laut Mediterranean Selama 332 Tahun

Laut dan sungai adalah nadi kehidupan kepada penempatan manusia, seterusnya menjadi ‘jantung’ kepada pembinaan tamadun. Seperti Laut Mediterranean, ia menjadi saksi kepada perkembangan tamadun yang bergerak seperti roda: zaman awal, kegemilangan, dan keruntuhan. Dan kitaran ini berterusan namun laut ini tetap menjadi nadi pembinaan tamadun zama-berzaman.

Pada abad ke-12 Masihi, selepas keruntuhan empayar Rom, banyak kerajaan Kristian kecil ditubuhkan di tanah Itali dan kerajaan-kerajaan ini penguasa Laut Mediterranean. Namun begitu, pada tahun 1354 wujud ancaman baru dari timur, iaitu empayar Turki Uthmaniyah. Uthmaniyah pada masa ini tengah melaksanakan kempen penaklukan di luar kerajaan.

Kemaraan tentera termasuk armada Uthmaniyah menggugat keselamatan laut kerajaan-kerajaan Itali. Kemudian sebuah kerajaan Itali menjadi barisan hadapan menyekat kemaraan armada Uthmaniyah iaitu Republik Venetian. Dari sini berlakunya siri pep.era.ngan antara dua kuasa ini selama beberapa abad, semata-mata menguasai Laut Mediterranean.

PERMULAAN KEMARAAN TENTERA UTHMANIYAH

Eropah menganggap kemaraan Turki Uthmaniyah sebagai ribut taufan yang mengganas. Perkembangan tamadun Uthmaniyah begitu pesat sehingga jajahan harus dibesarkan seperti empayar-empayar terdahulu.

Tahun 1354 adalah detik hitam Eropah di mana tentera Uthmaniyah telah menyeberangi tanah Balkan. Setelah menumbangkan tentera Kristian Serbia dalam Pertempuran Kosovo pada 1389, pintu gerbang ke Eropah semakin luas untuk Uthmaniyah menakluk.

Republik Venice dan kerajaan Kristian Eropah lain semakin tergugat. Apa yang merisaukan republik ini ialah keselamatan laut yang dikuasai oleh Venice itu sendiri. Venice menguasai jalan perdagangan Laut Mediterranean pada pasca empayar Rom dan jajahan meluas dari perlabuhan di Lagun Venetian hingga ke pantai Adriatic dan Greece.

Pertembungan pertama Uthmaniyah-Venice berlaku pada 1396 ketika Pertempuran Nicopolis berlaku. P.era.ng ini dimenangi oleh Uthmaniyah dengan menumbangkan kesatuan kerajaan Kristian Eropah. Kemenangan ini adalah mimpi buruk bagi Eropah dan Uthmaniyah akhirnya menduduki timur Eropah selama beberapa abad. Dalam tempoh masa ini Venice bersama kerajaan Kristian lain tidak berhenti men.yera.ng Uthmaniyah.

Konflik antara Venice dan Uthmaniyah selalu berlansung di laut. Pertempuran armada pertama berlaku pada 1416 semasa Pertempuran Gallipoli. Pada mulanya, Venice menghantar armada kecil ke Uthmaniyah dengan mengharap ada pertemuan dengan wakil Uthmaniyah secara damai. Namun mereka harus bersedia jika taktik mereka tidak berjaya kerana meragui keberkesanannya.

Ternyata tekaan Venice benar. Tidak ada pertemuan damai. Yang berlaku adalah Uthmaniyah melepaskan tembakan meriam ke atas armada tersebut. Dari sinilah rancak pertempuran armada antara kedua-dua kuasa besar.

PERTEMPURAN DI LAUT AEGEAN

Selepas Pertempuran Gallipoli, Venice memperoleh kemenangan besar dengan memb.unu.h kapten armada, hancurkan kapal, dan merampas beberapa kapal dan menangkap anak kapal Uthmaniyah. Akhirnya Venice menguasai Laut Aegean dalam beberapa dekad.

Namun Venice terlalu yakin akan kekuatan armada mereka selepas pertempuran tersebut. Dalam abad kekuasaan armada barulah Venice tahu bahawa kekuatan tersebut bukan faktor utama dalam mengalahkan Uthmaniyah.

Pengepungan Thessalonica (1422 -1430) ialah peristiwa yang membuatkan Venice tidak harus memandang rendah akan kekuatan sebenar Uthmaniyah. Republik Venice terlibat dalam pengepungan ini pada 1423 sebaik saja pemerintah kota Thessalonica iaitu Andronikos Palailogos memberikan kotanya kepada Venice untuk mempertahankannya.

Pada mulanya, Venice berunding kepada Sultan Murad II tentang kota Thessalonica dan meminta untuk tidak menye.rangnya. Namun sultan tidak bersetuju dan menyatakan baginda mempunyai hak ke atas kota tersebut. Dari situ bermula sekatan laluan kapal laut ke kota Tessalonica.

Keputusannya, rakyat Tessalonica kebuluran dan Venice tidak dapat berbuat apa-apa untuk menamatkan kebuluran tersebut. Solusi terakhir adalah mengisytiharkan pep.eran.gan terhadap Uthmaniyah pada 1429. Walau bagaimanapun, rakyat kota tidak terdaya untuk turun berp.era.ng dan para aristokrat mengambil keputusan untuk tidak menghantar tentera. Akhirnya, sultan Murad berjaya menakluk Thessalonica pada 1430.

Selepas insiden Thessalonica, Venice cuba mengelak dari bertempur dengan Uthmaniyah dalam skala yang besar, cuba bertempur jika berlaku pertembungan kecil antara dua kuasa ini. Namun ‘ribut’ dari Uthmaniyah semakin tidak terkawal, kemudian wujud desakan kerajaan Papal di Tengah Itali untuk memaksa Venice bertindak, Maka, Venice mengisytiharkan p.era.ng dalam skala besar terhadap Uthmaniyah pada 1463.

Pertempuran Pertama Uthmaniyah-Venetian berlansung dengan beberapa kempen dan berterusan sehingga lebih sedekad. Akhirnya Venice kalah dengan kehilangan beberapa jajahan seperti Albania dan Greece, serta Pulau Negroponte yang telah menjadi naungan Venice selama berabad-abad. Bagi Uthmaniyah, kemenangan mereka menjadi batu loncatan untuk membina kuasa armada yang kukuh dan menguasai Laut Mediterranean.

PERTEMPURAN DI KEPULAUAN GREECE

20 tahun kemudian, berlaku lagi Pertempuran Kedua Uthmaniyah-Venetian dari 1499 hingga 1503. Sekali lagi Uthmaniyah menang dengan menakluk kubu Morea, Coron, dan Modon yang berpusat di Greece. Venice juga pernah merampas kota Ithaca dan Cephalonia seketika namun tumbang oleh ketumbukan tentera Uthmaniyah yang teramat besar.

Beberapa dekad kemudian, Pertempuran Ketiga Uthmaniyah-Venetian tercetus dari 1537 hingga 1540 kerana Uthmaniyah melanggar genjatan senjata yang telah ditandatangani oleh kedua-dua kuasa besar ini. Se.ran.gan Uthmaniyah ke atas kubu Klis milik kerabat diraja Habsburg menjadikan Venice risau s.era.ngan musuh seterusnya ialah kota-kota Dalmatia yang berada di persisiran pantai Laut Adriatic. Sangkaan Venice benar, Uthmaniyah meny.era.ng Pulau Corfu milik Venice di laut tersebut.

Armada Uthmaniyah juga semakin kuat semasa diketuai oleh kapten menggerunkan iaitu Hayreddin Barbarossa Pasha yang pernah menjadi lanun yang menguasai persisiran pantai Afrika Utara.

Dalam kempen musim panas pada 1538, Uthmaniyah berjaya menakluk rantaian pulau di Laut Aegean bersama kubu-kubu Venetian di Peloponnese. Penjajahan terakhir ialah tanah Dalmatia, kemudian berjaya menakluk kubu-kubu Venetian di sana.

Pokoknya, pertempuran ketiga sekali lagi dimenangi oleh Uthmaniyah. Venice banyak kehilangan jajahan-jajahan luar kerajaan dan tiada upaya lagi melawan Uthmaniyah di darat dan lautan.

PERTEMPURAN DI PULAU CRETE

3 dekad kemudian, sekali lagi kedua-dua kuasa ini mencetuskan p.era.ng seterusnya: Pertempuran Keempat Uthmaniyah-Venetian (1570-1573). Uthmaniyah sekali lagi memenangi dalam pertempuran ini. Sultan Selim II memulakan pertempuran ini demi menakluk Pulau Cyprus.

Walau bagaimanapun, Uthmaniyah kalah teruk dalam Pertempuran Lepanto, p.eran.g armada yang dimenangi oleh Liga Suci, gabungan Venice dengan kerajaan-kerajaan Kristian lain. Namun Uthmaniyah tidak berputus asa membina armada baru dan memaksa Venice untuk berunding. Akhirnya Uthmaniyah sah memiliki Cyprus dan Venice membayar ufti sebanyak 300,000 ducat (syiling Eropah pada zaman pertengahan Eropah).

Kemudian, berlaku lagi Pertempuran Kelima Uthmaniyah-Venetian (1645-1669). Pertempuran ini dikenali dengan nama P.era.ng Cretan kerana pertempuran ini tercetus di ibu kota Candia. Pertempuran ini adalah yang paling berdarah dalam siri Uthmaniyah-Venetian bertempur semata-mata merampas kembali Crete.

Uthmaniyah berjaya mempertahankan sebahagian besar Crete namun sukar merampas Candia. Kedua-dua kuasa ini fokus menyekat kapal-kapal pembekal dan sebarang bantuan luar demi melumpuhkan kuasa masing-masing. Walaupun Venice mampu menyekat segala bantuan, namun mereka kekurangan armada untuk melaksanakan seratus-peratus.

P.era.ng ini berlarutan selama beberapa tahun, menyebabkan Venice kekurangan dana untuk mengukuhkan ketenteraannya. Uthmaniyah yang melihat kekurangan Venice terus bangkit dan mengepung Candia sebaik saja selesai masalah mendapatkan bantuan. Setelah mengepung selama 2 tahun, akhirnya Uthmaniyah berjaya menakluk Candia. Crete kembali dikuasai Uthmaniyah sehingga 1897.

VENICE KEMBALI BANGKIT PADA P.ERA.NG TERAKHIR

Walaupun Venice mengalami beberapa kekalahan yang teruk, namun Venice harus membuktikan kemampuannya dalam pertempuran seterusnya iaitu Pertempuran Keenam Uthmaniyah-Venetian atau dikenali dengan nama P.era.ng Morean (1684-1699). Kali ini kedua-dua kuasa bertempur di Peloponnese, selatan semenanjung Greece.

Dalam pertempuran ini Venice mempunyai kelebihan iaitu ketidakupaya Uthmaniyah untuk fokuskan armada ke Peloponnese. Armada Uthmaniyah banyak fokus ke utara menentang tentera Hungary. Dari sini, Venice memenangi pertempuran ini.

Tetapi kemenangan mereka hanya seketika saja kerana Uthmaniyah menebus kekalahan mereka dalam Pertempuran Ketujuh Uthmaniyah-Venetian (1714-1718). Dalam pertempuran ini, Uthmaniyah merampas kembali Peloponnese namun terlalu banyak korban sehingga menjejaskan kedua-dua kuasa ini.

Selepas pertempuran antara kedua-dua kuasa ini, Uthmaniyah mengalami kesukaran untuk meluaskan lagi empayar jauh ke utara Eropah kerana kekuatan tentera Austria yang menandingi tentera Uthmaniyah. Masuk abad ke-18 Masihi, Uthmaniyah menghentikan kempen penaklukan dan menandatangani perjanjian dengan kerajaan Kristian Eropah dalam sempadankan jajahan.

Republik Venice pula mengalami kehilangan kuasa akibat banyak kerajaan-kerajaan Kristian lain tidak lagi berhubung diplomatik dengan Venice dan kewujudan kuasa besar baru seperti Perancis di bawah perintah Napoleon Bonaparte. Pada tahun 1797, Republik Venice dimansuhkan.

Inilah sejarah pertempuran yang panjang antara empayar Turki Uthmaniyah dan Republik Venice. Kedua-duanya mempunya kekuatan armada yang kuat namun Uthmaniyah umpama ‘ribut’ yang tidak berhenti melanda Eropah.

Uthmaniyah mengalami nasib seperti empayar-empayar terdahulu, harus melaksanakan kempen penaklukan demi menampung jumlah populasi yang tidak terkawal. Manakala kerajaan-kerajaan Kristian Eropah terutamanya Venice juga berpe.rang bukan kerana menegakkan agama seperti P.era.ng Salib dahulu. Ia semata-mata survival kerajaan untuk mempertahankan tanah air dari dijajah kuasa asing. Beginilah lumrah kuasa-kuasa kerajaan dan empayar dunia.

RUJUKAN:

Theotokis, G. and Yildiz, A. 2018. A Military History of the Mediterranean Sea: Aspects of W.ar, Diplomacy, and Military Elites. BRILL.

Vuckovic, A. (20 September 2021). The Ottoman-Venetian Wars: 322 Years Of B.attles Between East and West. Ancient Origins.


Mengenang Pertemuan DS Najib Dan China…

Hiasan Meja atau centrepiece yang diletakkan semasa pertemuan ketua-ketua negara yang dijemput oleh Presiden Xi Jinping bagi Forum Belt and Road Forum di Beijing pada 10 May 2017 lalu termasuk Perdana Menteri DS Najib Razak bukanlah hiasan meja yang biasa semata-mata.

Ia sebenarnya adalah Jambatan Zhaozhou atau juga dikenali sebagai Jambatan Anji (Gambar 2) yang merentasi Sungai Jiaohe di dalam Mukim Zhaoxian, Wilayah Hebei China. Jambatan yang direka bentuk oleh jurutera terkenal China iaitu Li Chun dibina semasa pemerintahan Maharaja Daye (605-618) dari Dinasti Sui. Jambatan yang berusia lebih dari 1400 tahun ini merupakan jambatan pertama direkabentuk dan dibina menggunakan konsep bersegmen (memiliki lebih dari satu lengkung) di dunia.

Dibina sepenuhnya dari batu, ia berukuran 50 meter dengan bukaan paling luas di tengah-tengahnya hingga 37 meter. Ia dibina setinggi 7.23 meter dari aras air dengan kelebaran jambatan 9 meter. Sehingga hari ini, Jambatan yang turut dipanggil “Jambatan Pertama di Bawah Langit” yang menerima taraf warisan UNESCO pada 15 Jun 1987 masih lagi berfungsi dengan baik, mengharungi 10 kejadian banjir, 8 peperangan dan banyak sekali gempa bumi, dengan yang paling kuat ialah gempa Xingtai dengan 7.6 skala richter.

Di China, simbolik jambatan menggambarkan keakraban, persaudaraan, kehidupan baru juga komunikasi mesra antara dua pihak atau wilayah atau negara yang dihubungkan dengan jambatan. Jambatan Anji adalah manifestasi hubungan seumpamanya juga dihiasi dengan pelbagai motif dari haiwan-haiwan zodiak masyarakat China, memiliki banyak penceritaan yang digambarkan padanya.

Jambatan ini juga sering dijadikan bahan seni atau inspirasi budaya dan kesenian masyarakat di China, selain merupakan salah satu destinasi yang menarik untuk dilawati jika berkunjung ke China. Ekspresi “Jambatan Emas di atas Jalan Sutera” yang diilhamkan oleh artis Shu Yong dalam (Gambar 4) misalnya dibina di Beijing sebagai sebahagian agenda meraikan kehadiran ketua-ketua negara dalam forum tersebut.

Aku harap, penterjemahan maksud dan simbolik jambatan ini dapat diterjemahkan dalam hubungan baik Malaysia-China, bukan sahaja sama seperti yang pernah dijalinkan oleh Tun Razak suatu ketika dahulu ketika mahu menghapuskan ancaman PKM di tanahair, tetapi juga sama ketika zaman Kesultanan Melayu Melaka suatu ketika dahulu, dan juga dalam suasana Malaysia Baru meski DS Najib tidak lagi mengemudi negara kita.


Peaky Blinders Sebenar Dalam Sejarah

Sebut saja Peaky Bl1nders, ramai sudah membayangkan drama bersiri BBC itu yang menampilkan Cillian Murphy (Inception, trilogi The Dark Knight) sebagai Tommy Shelby. Secara ringkas, drama ini mengisahkan perihal organisasi j3n4yah yang dianggotai oleh keluarga Shelby selepas P3r4ng Dunia Pertama (WWI). Begitupun, sejarah sebenar Peaky Bl1nders sebenarnya tidaklah seglamor seperti digambarkan.

Pertama sekali, lihat dulu asal-usul nama organisasi berkenaan. Mengikut jawapan pencipta siri Steven Knight, Peaky Bl1nders diambil sempena p1s4u cukur yang disembunyikan pada topi mereka dan boleh digunakan sebagai s3nj4ta bila ia diperlukan. Walaupun idea ini nampak kreatif di kaca televisyen, ramai menganggap asal-usul sebegini sebagai fiksyen.

Ini kerana p1s4u cukur pada akhir abad ke-19 dan awal abad ke-20 dianggap sebagai barang mewah untuk populasi ketika itu. Dan sebut pasal p1s4u cukur, hanya Gilette saja memperkenalkan sistem penggantian p1s4u cukur yang selamat pada tahun 1903 di Amerika Syarikat. Apabila Gilette membuka operasi mereka di Britain pada tahun 1908, Peaky Bl1nders sudah tidak wujud lagi.

Jadi, apa asal-usul nama Peaky Bl1nders? Jessica Brain dari Historic UK mempunyai beberapa teori. Antara teori tersebut ialah nama Peaky Bl1nders diambil sempena bahagian atas topi mereka yang menonjol atau menggunakan topi sebagai samaran identiti mereka. Tidak mustahil nama Bl1nders itu diambil daripada perkataan slanga Blinder yang bermaksud orang yang menonjol.

Dan seperti versi fiksyen Peaky Bl1nders, versi sebenar kumpulan ini juga gemar berfesyen dan suka memakai pakaian yang ditempah. Selain dianggap sebagai status, ia juga membolehkan mereka dikenali sebagai ahli kumpulan oleh orang awam, kumpulan pesaing dan polis. Sementara pasangan mereka juga suka memakai pakaian elegan termasuk sapu tangan berwarna-warni dan barang kemas buatan mutiara.

Tidak seperti Tommy Shelby yang mempunyai cita-cita berkecimpung dalam dunia politik, versi sebenar Peaky Bl1nders lebih kepada s4ms3ng jalanan. Begitupun, dari segi keg4n4san terhadap orang awam, pesaing dan polis, apa yang dilakukan mereka setanding atau lebih daripada apa yang dilakukan Tommy atau abangnya, Arthur Shelby (Paul Anderson).

Jika tidak terlibat dalam perg4dvhan jalanan dan aktiviti r0mp4kan, kumpulan ini tidak teragak-agak meny3r4ng polis seperti dialami Konstabel George Snipe. Pada tahun 1890-an, Snipe menahan seorang lelaki bernama William Colerain, 23, di pusat bandar Birmingham atas tuduhan menggunakan bahasa kesat selepas melihat dia dan rakan-rakannya dalam keadaan mabuk dan sibuk berg4dvh.

Malangnya, penahanan Colerain mengakibatkan rakan-rakannya itu berang dan m3ny3r4ng konstabel berkenaan. Salah seorang daripada mereka, George “Cloggy” Williams memvkul kepala Snipe dengan bata dan mengakibatkan konstabel itu c3dera parah di bahagian kepala. Walaupun sudah dibawa ke hospital, Snipe kembali ke negeri cacing pada awal pagi keesokan harinya.

Williams yang ditahan kemudiannya didakwa di mahkamah atas tuduhan membvnvh secara tidak sengaja. Dan bagi memastikan mana-mana s4ms3ng sedar risiko dihadapi sekiranya berkonfrontasi dengan pihak polis, pemuda berusia 19 tahun itu dihantar ke sebuah wilayah jajahan British sebagai tahanan dan dijadikan sebagai buruh banduan seumur hidup.

Jika tidak polis, kumpulan s4ms3ng ini akan bertelagah sesama sendiri, kadang-kadang lebih teruk daripada apa yang disaksikan dalam versi fiksyen Peaky Bl1nders. Ini diakui sendiri oleh Knight menerusi perkongsian pengalaman bapa saudaranya yang pernah melihat kelibat versi sebenar Peaky Bl1nders berg4dvh besar di atas sebuah jambatan berpuluh-puluh tahun yang lalu.

Keg4n4san perg4dvhan mereka mendorong pencipta siri tersebut berusaha mengurangkan elemen g4n4s yang dinyatakan agar ia boleh disiarkan di BBC. Malah, Knight mendedahkan pelakon yang memegang watak Elizabeth “Polly” Gray, Helen McCrory tidak mahu berada di set semasa sesetengah penggambaran adegan perg4dvhan kerana menganggap ia terlalu g4n4s.

Rujukan terawal pihak media berkenaan Peaky Bl1nders ialah kes s3r4ngan s4ms3ng Thomas Mucklow ke atas seorang pemuda bernama George Eastwood pada 23 Mac 1890. Mucklow meny3r4ng lelaki itu di sebuah bar hanya kerana memesan bir halia tanpa alkohol.

Eastwood mengalami kec3d3raan parah akibat kes tersebut dan akhbar London Daily News mengenalpasti Mucklow dan rakan-rakannya sebagai “Small Heath Peaky Bl1nders”. Menurut sejarawan Carl Chinn, ini merupakan rujukan pertama Peaky Bl1nders oleh pihak media ketika itu.

Tidak seperti Tommy yang dilihat mempunyai akal sebagai dalang j3n4yah, kebanyakan ahli Peaky Bl1nders merupakan s4ms3ng biasa dengan rekod j3n4yah bersifat remeh seperti mencvri basikal, mem3cah masuk kedai atau menipu. Dan ada sesetengah ahli menyertai kumpulan sebegini seawal usia 12 tahun.

Dan paling penting, versi fiksyen Peaky Bl1nders meng0rbankan kumpulan s4ms3ng sebenar yang amat dig3runi dalam tempoh mereka berkuasa di Birmingham. Pada tahun 1920-an di mana keluarga Shelby dikatakan mula membina empayar mereka, Birmingham pada ketika itu dikuasai oleh Billy Kimber menerusi kumpulan Birmingham Boys.

Chinn menyifatkan Kimber sebagai seorang lelaki bijak yang pandai berlawan, personaliti menarik dan sedar kepentingan membina pengaruh dengan kumpulan-kumpulan s4ms3ng di London. Kumpulan ini bertahan selama hampir sedekad sebelum digantikan oleh Charles Sabini pada tahun 1930-an.

Kedua-dua ketua s4ms3ng itu membuat kemunculan dalam Peaky Bl1nders sebagai pesaing kepada keluarga Shelby. Versi fiksyen Kimber dilakonkan oleh Charlie Creed-Miles dan membuat kemunculan pada siri pertama. Sementara peranan Sabini pula digalas oleh pelakon filem Lara Croft: Tomb Raider dan Edge of Tomorrow, Noah Taylor dan membuat kemunculan dalam siri kedua.

Menjelang tahun-tahun sebelum WWI, Peaky Bl1nders mula hilang taring dan ini bukan saja didorong oleh kemunculan kumpulan-kumpulan baru. Sebaliknya, tindakan tegas pihak berkuasa dan hukuman keras oleh mahkamah mendorong ramai ahli meninggalkan mereka dan jika ada pun yang masuk ialah golongan berhati kering.

Keinginan Peaky Bl1nders mencari pelapis baru tidak dibantu dengan lebih ramai kanak-kanak mendapat akses persekolahan dan ada alternatif menghabiskan masa secara bermanfaat seperti bertinju di kelab-kelab tinju. Alternatif sebegini mengelakkan ramai anak muda daripada terjebak dengan aktiviti j3n4yah termasuk menyertai Peaky Bl1nders.

Tahun-tahun itu mendorong mereka berhijrah ke kawasan desa dan menyembunyikan masa silam mereka daripada diketahui oleh generasi keluarga mereka yang seterusnya. Tetapi nak harap keluarga Shelby melakukan perkara sama? Er, itu kena tunggu pengakhiran cerita mereka kerana mengikut perancangan Knight, Peaky Bl1nders akan ditamatkan selepas siri ketujuh.

RUJUKAN:

Yaqoob, J. (2019). Peaky Bl1nders season 5: Behind-the-scenes secrets from most anticipated series yet. Daily Mirror

Solly, M. (2019). Who Were the Real ‘Peaky Bl1nders’?. Smithsonian Magazine.

Philip, Sarah. (2019). Peaky Bl1nders’ true story – What happened to the real-life gang?. Digital Spy.


Bagaimana Oasis Mempunyai Air?

Bagi yang Islam, kita mula mengenali terma oasis dalam kisah Nabi Ismail
semasa baginda menghentakkan kaki dan air zam zaman terpancur. Ini secara tak
langsung menyebabkan kawasan Mekah menjadi subur kerana adanya air. Begitu juga dengan mana mana kawasan padang pasir di dunia ini. Cumanya, kalau itu ialah padang pasir yang
kontang, maka daripada mana air ini datang dan kenapa ia susah nak habis?

Untuk memahami perkara ini, kita patut mulakan dengan penerangan tentang
struktur air mata air atau air bawah tanah. Semasa hujan berlaku, air air ini
akan mengalir ke dalam tanah dan meresap ke bawah. Struktur tanah ini pula ada
pelbagai di mana ada tanah yang membenarkan air mengalir dan ada tanah yang
kalis air kerana padat. Tanah seperti pasir, misalnya, adalah peresap air yang
bagus manakala ada sesetengah tanah liat akan bertindak menahan air daripada
diresap. Struktur tanah yang mengandungi air ini dinamakan sebagai aquifer.

Air ini kemudiannya akan mengalir ke lembah akibat tarikan graviti dan
juga sifat tanah liat yang tak membenarkan air untuk meresap dengan lebih
mendalam. Hasilnya ialah kawasan yang mempunyai air bawah tanah selalunya
lembap. Sekalipun kawasan itu lembap, kawasan di sekelilingnya tak semestinya
lembap. Ingat, air mengalir dan berkumpul di titik rendah lembah. Air ini juga
membawa mineral bersama mereka dan sekaligus menjadikannya lebih berkhasiat.

Namun, ada juga air yang tak mengalir ke lembah. Cuma setakat tersangkut
di poket tanah aquifer. Inilah punca air untuk perigi di Malaysia. Jadi,
sekiranya anda mahu membina perigi, anda perlu mencari kawasan yang bertanah
lembab. Kemudian, tanah itu dikorek dengan dalam sehingga tanah mula menjadi
berlecak. Titik hentinya ialah apabila anda menggali sampai ke tanah liat yang
sangat padat dan kalis air. Sekiranya dibiarkan semalaman, air bawah tanah akan
memenuhi lubang telaga ini. Sebagai selingan, sekiranya anda mempunyai kawasan
bertanah yang sentiasa bertakung walapun hujan telah lama berlaku, ini bermaksud
tanah anda itu mempunyai tanah liat berkenaan pada jarak yang tak dalam.
Sepatutnya tanah itu di kawasan yang dalam. Jadi, kawasan bertanah itu perlu
digali dan tanah liat tersebut dibuang atau dicampur bagi menjadi berliang.

Bagi kes oasis, kita tak perlu gali tanah di situ kerana mereka
sememangnya terletak di titik rendah lembah. Jadi, air akan terkeluar di situ
menjadi tasik. Disebabkan oasis ini terletak di lembah, kuantiti airnya susah nak
habis berbanding tasik. Hal ini disebabkan air daripada kawasan luar akan
sentiasa mengalir ke lembah tersebut di bawah tanah. Sebagai bukti, telaga zam
zam yang terletak di Lembah Ibrahim ataupun Wadi Ibrahim sudah beroperasi sejak
zaman Mesopotamia (Nabi Ibrahim hidup pada zaman tersebut) lagi tapi sampai
sekarang masih tak habis.

RUJUKAN:

Alley, William; Reilly, Thomas; Franke, O. (1999). Sustainability of
ground-water resources. Circular 1186. Denver, Colorado: U.S. Geological
Survey. p. 8. doi:10.3133/cir1186. ISBN 978-0-607-93040-5.

Assaad, Fakhry; LaMoreaux, Philip; Hughes, Travis (2004). Field
methods for geologists and hydrogeologists. Berlin, Germany:
Springer-Verlag Berlin Heidelberg. doi:10.1007/978-3-662-05438-3. ISBN
978-3-540-40882-6.

“How I drill a Well.” Popular Science, April 1952, pp.
177-181.

“Zamzam Studies and Research Centre”. Saudi Geological
Survey. Archived from the original on June 19, 2013. Retrieved June 2,
2014.


Orang Laut: Musuh Abadi Tentera Firaun

Tamadun Mesir Purba dulu dikatakan pernah berdepan dengan suatu mµsµh yang dikatakan begitu kuat. Mereka berbeza untuk dibandingkan dengan mµsµh-mµsµh lain. Kerana mereka lengkap dengan kapal-kapal laut yang serba maju.

Walau bagaimanapun sampai hari ini, sejarawan masih tidak tahu siapa mereka yang sekadar digelar Orang Laut (Sea Peoples).

Bangsa ini muncul sekitar 1210 S.M. semasa pemerintahan Firaun Ramesses II. Ketika itu, Mesir Purba memberi mereka nama Karkisha, Lukka dan Sherden.

Kerajaan Ramesses memperingati mereka dengan catatan: “Tiada siapa tahu cara untuk berperαηg dengan Sherden. Mereka dengan berani datang menaiki kapal perαηg dan tiada siapa boleh menandingi mereka.”

Bangsa Sherden ini cuba menduduki kawasan hilir Sungai Nil (D’Amato & Salimbeti, 2015). Tetapi Ramesses II datang menghalau mereka dan sempat menyerap sebahagian daripada tαhαηan untuk berperαηg pula dengan bangsa Hittite.

Inilah kali pertama Orang Laut muncul dalam sejarah. Mereka kembali terkemudian semasa pemerintahan Firaun Merneptah.

Kali ini Sherden bersama pula dengan Shekelesh, Ekwesh, Lukka dan Teresh bersama seorang raja daripada Libya yang bernama Meryey bin Ded. Firaun Merneptah dikatakan menang selepas berperαηg selama enam jam.

Banyak Hipotesis Yang Bercerita Tentang Sea Peoples

Pecahan bangsa kecil dalam kalangan kelompok Orang Laut sebenarnya merumitkan penyelidikan. Dalam bahasa Mesir Purba, mereka ada sembilan nama berbeza. Selain daripada tiga yang dijelaskan, ada Denyen, Peleset, Teresh, Tjeker dan Weshesh.

Semuanya ada kaitan dengan laut. Jadi ada kebarangkalian tinggi yang Mesir Purba sebenarnya diserαηg sembilan musuh berbeza. Oleh kerana tidak kenal mµsµh ini, sembilan bangsa ini dipµkµl rata dengan prasangka tunggal.

Tetapi tidak boleh dinafikan yang mereka mungkin juga sebuah bangsa tunggal, dikenali dengan sembilan nama berlainan. Jadi senang cakap, memang banyak hipotesis. Ambil contoh bangsa Denyen.

Ada yang berpendapat bahawa Denyen mempunyai perkaitan dengan Empayar Hittite kerana berada di sekitar Adana, Turki. Namun ada juga berpendapat puak ini menyertai Bani Israil, diserap Suku Dan bin Yaakub.

Selain Hittite, sejarawan bermain dengan hipotesis sama ada Sea Peoples ada kena mengena dengan Tamadun Yunani Purba. Kalau tengok pada zaman itu, Bangsa Mycenae sudah bangkit sebagai kuasa rantau.

Mycenae inilah mengetuai armada yang menjatuhkan Troy suatu masa dahulu. Sejarawan tidak begitu pasti jika Tamadun Yunani Purba ada sangkut paut dengan bangsa Ekwesh.

Kerana Ekwesh kalah pada tangan Merneptah. 6,000 anggota Ekwesh dipercayai tµmbαηg, manakala 9,000 lagi pula diambil sebagai tαhαηan.

Cara Merneptah kira jumlah ini perlu diceritakan. Baginda memo.tong tangan semua mµsµh yang sudah berkhatαη. Mµsµh yang belum berkhatαη pula dipo.tong kemαlµαη.

Dari sini sejarawan belajar yang semua dalam kalangan Ekwesh hilang tangan, bermakna mereka berkhatαη. Walhal kebanyakan bangsa Yunani sebenarnya tidak berkhatαη (Robbins, 2001).

Menurut sejarawan Manuel Robbins, memang pelik kalau cakap bangsa Yunani pada Zaman Gangsa berkhatαη. Tetapi banyak pihak berkata yang Ekwesh ada kena mengena dengan Yunani. Sebab itu sejarawan masih tertanya-tanya. Siapa mereka?

Gelandangan tiada tempat tinggal tetap…. atau kasta pαhlαwαη lain darjat… atau sekadar anggota upahan Yunani. Tiada siapa tahu. Sampai hari ini, dengan hanya hipotesis lain seperti bangsa Trojan atau warga-warga Itali terdahulu.

Amat menakjubkan kalau fikir balik. Sebuah bangsa (atau sembilan suku) begitu kuat dan ampuh… tetapi tiada siapa tahu asal-usul.

RUJUKAN:

D’Amato, R., & Salimbeti, A. (2015). Sea Peoples of the Bronze Age Mediterranean c. 1400 BC-1000 BC. Bloomsbury Publishing.

Robbins, M. (2001). (ditapiskan) of the Bronze Age: The Story of Greece, Troy, Israel, Egypt and peoples of the sea. Authors’ Choice Press. Halaman 158.


Kesultanan Demak: Berjihad Menentang Portugis

Kalau Parameswara itu putera raja terakhir Sriwijaya, maka Raden Patah ini putera raja terakhir Majapahit. Jika Parameswara itu pengasas Kesultanan Melaka, maka Raden Patah ini pengasas Kesultanan Demak.

Menurut satu riwayat, Raden Patah dilahirkan pada tahun 1455 di Jepara, Majapahit. Ayahandanya Raden Kertabumi Prabu Brawijaya V dan bondanya Puteri Champa. Ketika berusia 14 tahun, Raden Patah menuntut ilmu bersama salah seorang Wali Songo iaitu Sunan Ampel di Surabaya.

Pada 1475, ayahandanya mengurniakan wilayah Demak untuk diperintah oleh Raden Patah sebagai salah satu naungan di bawah Empayar Majapahit. Baginda digelar Sultan Abdul Fattah Alam Akbar Syah. ‘Fattah’ bermaksud ‘Pembuka’ dalam bahasa Arab. Sesuailah nama ini dengan baginda sebagai pembuka kerajaan Islam pertama di Pulau Jawa.

Pada 1478, Majlis Fatwa Wali Songo bersepakat untuk mengangkat Raden Patah sebagai pemerintah Kesultanan Demak. Maka Kesultanan Demak di bawah Raden Patah yang beragama Islam ini merdeka dari Empayar Majapahit di bawah pemerintahan ayahandanya yang beragama Hindu.

Pada tahun 1479, baginda merasmikan Masjid Agung Demak. Arkitek masjid ini ialah Sunan Kalijaga iaitu salah seorang Wali Songo. Masjid yang bercirikan reka bentuk keJawaan dan tersirat dengan falsafah Islamiyyah ini menjadi tempat Wali Songo bermesyuarat dan pusat pemerintahan Raden Patah.

Pada tahun 1511, kota Melaka jatuh diserang Portugis. Kemudian pada tahun 1512, Kesultanan Samudera-Pasai pula jatuh diserang Portugis. Oleh itu, Kerajaan Demak mengeratkan hubungan diplomatik dengan Kesultanan Banten-Cirebon. Banten-Cirebon merupakan kerajaan Islam selain Demak di Pulau Jawa.

Portugis ingin menyerang Sunda Kelapa (nama lama bagi Jakarta kini) di Pulau Jawa selepas menjatuhkan Melaka (Semenanjung Tanah Melayu) dan Samudera-Pasai (Sumatera).

Sebagai respon bagi mempertahankan kerajaan Islam di Melaka, Raden Patah mengutus Pati Unus untuk mengetuai gabungan 100 buah kapal angkatan perang Pulau Jawa menyerang Portugis di Melaka pada tahun 1513. Peperangan yang direstui dengan fatwa Wali Songo ini adalah Ekspedisi Jihad Pertama. Masyhurlah pantun menyahut jihad yang berbunyi :-

Kalau roboh kota Melaka,Papan di Jawa kami dirikan,Kalau benar bagai dikata,Badan dan nyawa kami serahkan!

Namun, persediaan yang kurang cukup menyebabkan angkatan perang Pati Unus mengalami kekalahan. Kota Melaka yang dikuasai Portugis amat kebal lalu angkatan perang ini pulang ke Pulau Jawa. Kemudian, mereka mengatur persediaan dengan membina sebanyak 375 buah kapal perang di Sulawesi.

Raden Patah ini seorang Sultan yang alim, adil dan bijaksana. Baginda memerintah selama 40 tahun. Pada tahun 1518, baginda mangkat lalu takhta kerajaan disandang oleh pewaris baginda iaitu Pati Unus.

Pada tahun 1521, Pati Unus yang menjadi Sultan Demak kedua sekali lagi memimpin serangan ke atas Portugis di Melaka dalam Ekspedisi Jihad Kedua. Ketika peperangan ini, Portugis menembak kapal Pati Unus dengan meriam yang terdapat di kota Melaka. Pati Unus syahid kerana terkena bedilan ini.

Dengan kesyahidan Pati Unus ini, maka bermulalah era kejatuhan Kesultanan Demak. Akhirnya pada tahun 1554, Kesultanan Demak jatuh secara total. Makam Raden Patah dan Patu Unus terdapat di Masjid Agung Demak. Penulis sempat berziarah ke makam tersebut ketika di Masjid Agung Demak ini. Semoga Allah mengurniakan nikmat Syurga kepada dua orang Sultan yang berjihad menentang penjajah mempertahankan kerajaan Islam Melaka ini.

Terdapat beberapa khilaf sejarawan dari segi tarikh dan latar belakang individu yang terlibat dalam kisah ini. Rujukan Jawa adalah dari Babad Tanah Jawi, rujukan Barat adalah dari Suma Oriental karya Tome Pires dan rujukan China dari catatan para pedagang China.

* Jemput follow penulis : https://instagram.com/khairiasyraf_17

RUJUKAN:Manaqib Kanjeng Sultan Raden Abdul Fattah, Muzium Masjid Agung Demak.